Srbija mora da raste tri puta brže od EU | Kamatica\nPočetna > vest > Srbija mora da raste tri puta brže od EU\nTekst objavljen: 23.07.2016 12:54\nIndustrijski razvijene države EU ne mogu više očekivati privredni rast od tri odsto godišnje, smatra direktor Austrijskog instituta za ekonomska istraživanja Karl Ajginger uz ocenu da bi zemlje poput Srbije morale da beleže stopu rasta i do tri puta veću od zemalja EU.\n"To je nemoguće (privredni rast od tri odsto godišnje). S druge strane, rast u Zapadnoj Evropi je neophodan za Srbiju, jer samo ako rastu Nemačka i Austrija, ona može rasti još više i tako smanjivati zaostatak za prosekom EU", rekao je Ajginger za novi broj NIN-a.\nOn je naveo da kada američki Fed i ECB povećaju kamatne stope i "zavrnu" česme iz koje curi jeftini novac, EU će rasti još sporije, pa će državama-kandidatima za članstvo biti još teže da smanje taj zaostatak.\nOn je naveo da je zato za Srbiju izuzetno važno da ima dobru investicionu klimu, da preduzetnici iz EU veruju da će stanje biti mirno, a ne da svake dve godine izbijaju politički konflikti.\n"To mora biti zona mira, sa stopom rasta od pet odsto godišnje ako je ona u EU jedan do dva procenta", rekao je on.\nKako je naveo, uveren da je evro kroz najtežu krizu prošao pre dve godine i da će ga do 2030. kao valutu koristiti 30 evropskih država.\nNama ne treba više države, nego drugačija država, jer je postojeća neefikasna. Kao u bajci. Želi veću zaposlenost, a oporezuje rad! Želi strukturne promene, a maksimalno subvencioniše poljoprivredu", ističe Ajginger za NIN.\nKarl Ajginger, direktor Austrijskog instituta za ekonomska istraživanja, koji je četiri godine koordinirao rad 34 instituta iz 13 država Evropske unije u potrazi za novim modelima rasta, nada se da će EU nastaviti da jača, ali priznaje i da može doći do njene razgradnje.\necb fed Srbija EU


Fantastičan produženi vikend u Podgorici - Ramada Podgorica\nFantastičan produženi vikend u Podgorici\nProvedite fantastičan produženi vikend u Podgorici, u hotelu Ramada.\nHotel Ramada se nalazi na samo deset minuta hoda od centra grada. To je sjajno mjesto za dobru zabavu, uživanje u muzici, odličnoj hrani i ljubaznim ljudima koji vole da se druže sa turistima.\nPrvi dan: Obilazak Skadarskog jezera i Cetinja uz pratnju vodiča\nObiđite najveće jezero na Zapadnom Balkanu brodom. Tokom vožnje u trajanju od 2 do 3 sata (od aprila do kraja oktobra) možete da vidite najljepša mjesta na Skadarskom jezeru, kao što su mala ribarska sela, ostrva sa starim crkvama, zatvorima ili tvrđavama, da posmatrate gniježdenje rijetkih vrsta ptica ili onih koje tu dolaze samo da odmore u periodu seobe. Cetinje je prijestonica Crne Gore i svjedok je crnogorske istorije i nasljeđa.\nDrugi dan: Crnogorske plaže\nPosjetite plaže od Budve do Ulcinja gdje možete da uživate u različitim prizorima i mjestima od kojih zastaje dah, da udišete morski vazduh i osjetite čuda Jadranskog mora.\nHotel Ramada Podgorica nalazi se na odličnoj lokaciji, vrata uz vrata sa tržnim centrom Mall of Montenegro. Hotelske usluge uključuju spa i renomirani restoran Panorama, u kojem se služi izuzetna hrana i koji se nalazi na posljednjem spratu sa pogledom na grad.\nNaš hotel nalazi se na samo deset minuta hoda od centra grada, gdje možete da pronađete mnoga zabavna dešavanja, DJ i koncertne nastupe, odličnu hranu i ljubazne ljudi koji vole da se druže sa turistima. Ukoliko želite da doživite nevjerovatnu prirodu Crne Gore ili da istražujete nevjerovatna mesta, mi smo tu da za Vas organizujemo ove izlete.\nNudimo Vam fantastičnu ponudu u koju su uključeni smještaj i doručak za dvije osobe, u trajanju od 3 noći, za samo 440 eura.\nMinimalna grupa za organizovane ture je 6 (šest) osoba.\nPosjetite nas i provedite nevjerovatan produženi vikend u hotelu Ramada Podgorica.


'Izvući ćemo Grčku iz ponora za 18 meseci'\nGrčki premijer Andonis Samaras obećao je da će izvući zemlju iz recesije za 18 meseci, uprkos prognozama da će ekonomija te države ove godine opasti sedam odsto.\nSamaras je, takođe, naglasio da će "što pre bude moguće" sa međunarodnim kreditorima pokušati da sklopi sporazum koji će za dve godine, odnosno do 2016. godine produžiti rok za smanjenje troškova i reforme, što je ključni uslov da Grčka dobije neophodne zajmove iz inostranstva.\nZahtev za produženje rokova ne pozdravljaju evropske vlade, a grčki kreditori su više nego ogorčeni zbog odlaganja i neispunjavanja obećanja u Atini.\nGrčki premijer je istakao da bi ekonomija zemlje u ovoj godini mogla da opadne više od sedam odsto, čime bi ukupni pad u poslednjih pet godina bio 20 odsto.\nOn je, međutim, utvrdio da vlada može da vrati Grčku na stazu rasta "početkom 2014. godine".\nSamaras je, takođe, rekao da su "neodgovorni" strani političari koji javno govore da će grčki program mera štednje propasti, navodeći da su oni upravo ti koji "čine šta mogu da (Grčka) propadne".\nPodsetimo, zamenik nemačke kancelarke Filip Resler u nedelju je upitao da li Grčka može da ispuni uslove za dobijanje dalje međunarodne pomoći, dodajući da je ideja o njenom napuštanju zone evra "prestala da bude strašna".


Časopis Architectural Approach (arhitektonski pristup) - SUPER PROSTOR\npublikacija / SR / Vesti / novi sad / recenzija / srbija / studenti / vojvodina\nStudentski časopis u izdanju Tehničkog fakulteta Univerziteta u Novom Sadu Architectural Approach oformljen je kao platforma za promociju i afirmaciju radova, mišljenja i stavova nastalih u toku obrazovnog procesa na arhitektonskim fakultetima u zemlji i regionu. Časopis su pokrenuli i uređuju članovi grupe Model-Art iz Novog Sada: Krsto Radovanović, Dejan Mitov i Jelena Čobanović.\nOno što izdvaja ovaj časopis od njemu sličnih jeste koncepcija zasnovana na analizi arhitektonskog diskursa. Architectural Approach prevazilazi krute okvire forme i sadržaja jednog studentskog časopisa, uvodeći ponovo ono što je u našoj sredini, a pogotovo u sferi arhitektonske pedagogije, bilo dugo odsutno – pokretanje debata, kritičko i argumentovano preispitivanje ključnih tema od značaja za savremenu arhitekturu. Tako svaki broj časopisa postavlja jedan aspekt, odnosno pristup (kontekstualni, metodološki, tematski), u okviru kog se sagledava arhitektonska produkcija u lokalnom, regionalnom i globalnom kontekstu, kao i načini na koje studenti percepiraju i intepretiraju aktuelne teme. Svaki broj postavlja set ključnih reči koje bliže određuju njegov tematski okvir.\nArchitectural Approach insistira na interregionalnosti i multidisciplinarnosti: pored radova studenata iz Novog Sada, u svakom broju časopisa se nalazi značajan broj radova čiji autori studiraju u drugim gradovima u državi ili regionu, što je neuobičajen vid saradnje za sredinu u kojoj je fragmentacija dominantan trend. Tako se kroz pluralizam ideja i načina postavljanja, analize i rešavanja složenih problema obogaćuje raspoloživi korpus znanja, koji jedino može proizaći iz razmene i poređenja različitih gledišta, uverenja i stavova. Sa druge strane, časopis donosi tekstove koji teme od značaja za arhitekturu u širem smislu sagledavaju sa stanovišta drugih, srodnih disciplina koje se bave prostorom i urbanom sredinom.\nIako je u časopisu koji uređuju i za koji pišu studenti neizbežna izvesna doza nezrelosti, površnosti i zadržavanja na opštem mestu, njegov je kvalitet zavidan, a značaj veći nego što se možda na prvi pogled čini. U sredini u kojoj su potisnuti svi elementi samoinicijative, grupa studenata je uz pomoć uprave svog fakulteta uspela da uradi veliku stvar – da ideju sprovede u delo i stvori savremen časopis, koji ukazuje na bitnu činjenicu da arhitektura predstavlja otvoren koncept, čija intepretacija zavisi od toga kako, i na osnovu koje teorije mu se pristupa. Drugim rečima, da učenje arhitekture, kao kompleksne discipline, zahteva jednako kompleksne pristupe i metode, ali i razumevanje diskursa u okviru koga se deluje.\nTekst: Dragan Marković\nUredniciKrsto Radovanović, Dejan Mitov, Jelena Čobanović\nIzdavačFakultet tehničkih nauka Univerziteta u Novom Sadu\nJezikSrpski, sa izvodima na engleskom\nArchitectural Approach #2 - Utopia\nKonkurs za idejno rešenje uređenja kompleksa Hercegovačke Gračanice\nKonkurs za urbanističko – arhitektonsko rešenje banjsko-hotelskog kompleksa na Paliću


Orav je obrazložio da tu pomoć obezbjeđuju zbog "specifičnog odnosa i obostrane želje da Crna Gora postane članica EU".\n"Pomažemo da bi Crna Gora bila savršen kandidat, kada bude postala država članica, što se realizuje pružanjem pomoći u ekonomskim i demokratskim reformama, posebno u oblasti ekologije, slobode medija i borbi protiv korupcije", rekao je Orav nakon sasatnka sa čelnicima lokalne uprave Nikšića.\nOn je ukazao da su došli da vide kako opština Nikšić funkcioniše i napreduje na putu ka EU.\n"Imamo veoma dobru saradnju sa Nikšićem i pružamo im finansijsku pomoć kroz sredstva EU za projekte, od kojih su najvažniji izgradnja aerodroma na Kapinom Polju, rekonstrukcija i proširenje kanalizacione mreže, pomoć u oblasti poljoprivrede, kao i podrška malim i srednjim preduzećima", naveo je Orav.\n"Jer zajedno sa političarima i biznismenima imaju ključnu ulogu u procesu pridruživanja Crne Gore EU", rekao je Orav.\nGrbović je naveo da su se razgovori i pitanja predstavnika EU i ambasadora odnosila i na pitanja ekonomije, urbanizma, ekologije, vladavine prava, na kojima je Opština "postigla značajne uspjehe".\n"Posebno ih je interesovao Dom revolucije, na kome smo započeli prvu fazu rekostrukcije i nadam se da ćemo prilikom narednih razgovora moći saopštiti da nastavljamo drugi i naredni dio tog projekta do, kako se nadam, završetka tog objekta kako bi mogao služiti građanima", rekao je Grbović.


Nezaposlenost u Nemačkoj najniža od ujedinjenja › Made-in-Germany.rs\nPrema zvaničnim statističkim podacima, u novembru je stopa nezaposlenosti u Nemačkoj pala na novi minimum, što pokazuje da se nastavlja oporavak najveće evropske privrede.\nStopa nezaposlenosti, koja prikazuje odnos broja ljudi bez posla prema ukupnoj radno sposobnoj populaciji, snižena je tokom prošlog meseca sa 6,4 procenta, koliko je iznosila u oktobru, na 6,3 posto u novembru.\nNemačko Ministarstvo rada ističe u svom komentaru da je nezaposlenost trenutno na najnižem nivou od ujedinjenja istočne i zapadne Nemačke 1990. godine, prenosi agencija „Frans pres“.\nPrema sezonski prilagođenim podacima, broj registrovanih nezaposlenih je opao za 13.000, nadmašivši tako očekivanja analitičara koji su prognozirali smanjenje za oko 5.000 ljudi. Bez sezonskog prilagođavanja, broj nezaposlenih niži je za 16.000 i iznosio je u novembru 2,63 miliona, dok je stopa nezaposlenosti mirovala na 6 posto, navodi ministarstvo rada.\nU trećem kvartalu 2015. nemačka privreda je porasla za 0,3 posto, nastavljajući solidan trend rasta iz prvih šest meseci ove godine. U saopštenju ministarstva navodi se da su domaća tražnja i državna potrošnja ključni faktori koji stoje iza ovakvog privrednog rasta.\nPad nezaposlenosti u Nemačkoj\nOd MiG na 02/12/2015 / Tržište rada / Ostavite komentar\n"Trak lajt“ odlaže gradnju fabrike u Ćupriji


"Ziđin" zvanično preuzeo RTB Bor, menja se naziv kompanije – RADIO TELEVIZIJA BOR\n„Ziđin“ zvanično preuzeo RTB Bor, menja se naziv kompanije\nBOR – Kineska kompanija „Ziđin majning“ zvanično je preuzela Rudarsko topioničarski basen Bor i uplatila svih 350 miliona dolara za dokapitalizaciju.\n„Uveren sam da je ovo jedan od najboljih, ako ne i najbolji primer koji je Srbija prošla tokom privatizacije. Danas je na račun RTB-a uplaćeno 350 miliona dolara koji su bili na prelaznom računu. Kompanija „Ziđin“ je uplatila na račun RTB-a taj novac i postala vlasnik 63 odsto kapitala. Očekujemo da „Ziđin“ brzo i efikasno krene da radi. Ugovor predviđa čitav niz poslovnih rezultata koje su u obavezi da sprovedu. Da u narednih šest godina investiraju milijardu i 260 miliona dolara. To su veliki iskoraci koji će uticati da postanu značajan segment naše privrede i da doprinesu rastu i razvoju. Ukoliko sve bude po planu i ostvare se sve procene – 200 do 250 hiljada tona katodnog bakra će se proizvoditi u borskom basenu i Srbiju će to staviti na treće mesto u svetu po proizvodnji bakra.“ – rekao je Aleksandar Antić, ministar rudarstva i energetike Srbije.\nBorska kompanija menja naziv i prema dogovoru zvaće se „Ziđin Bor koper“ (Zijin Bor copper), a kasnije će biti pridodat i naziv Srbija. Ziđin očekuje značajno povećanje proizvodnje iz sopstvenih sirovina, koja bi prema procenama za šest godina trebalo da bude utrostručena.\nTags: Bor, RTB Bor, rudarsko topioničarski basen bor, zidin, zijin\nPrevious Kineska kompanija Ziđin od sutra preuzima RTB Bor\nNext Investicije u razvoj privrede opštine Boljevac\n1 minut ago Saša Stojčić\n3 minuta ago Goran Gramic


Han će danas razgledati vladin nacrt plana o merama, aktivnostima i vremenskim okvirima u vezi reformskih prioriteta\nVažno je da se zemlja koncentriše na zadatke koje prestoje i da se svi odgovorni u društvu fokusiraju na ono što je važno – stvaranje modernog društva i države koja će raditi u interesu svih građana, izjavio je komesar za proširenje Evropske unije Johanes Han nakon učešća na tematskoj sjednici makedonske vlade koja je posvećena hitnim reformskim prioritetima za evroatlantske integracije.\n"Svi lideri političkih stranaka koje su zastupljene u parlamentu imaju ključnu i konstruktivnu ulogu. Apolitička debata treba da se odvija u parlamentu gde joj je i mesto. Potrebno je hitno sprovođenje reformskih prioriteta koje nisu sa ciljom kako bi zadovoljili EU, ali imaju za cilj poboljšanje uslova života građana", rekao je Han.\nEvrokomesar je pozdravio pozitivne korake koji su preduzeti sa Bugarskom i Grčkom i koje su "izuzetno bitne da se uspostave dobrosusedski odnosi".\nPremijer Zoran Zaev koji je danas predstavio akcioni plan za evropske integracije, najavio je da očekuje do kraja godine da Makedonija dobije čistu preporuku za pregovore sa Evropskom unijom. U tim okvirima će biti formirane radne grupe za reformu pravosuđa i tajnih službi, javne uprave, izbornog sistema i nezavisnih regulatornih tela, kao i medija i civilnog društva.\n"Prisustvo Hana na sastanku vlade šalje snažan signal svima u zemlji da evropska perspektiva više nije daleki san nego realnost na dohvat ruke. Danas smo predstavili pred komesarom Hanom naš akcioni plan. To je jedna od pretposlednjih faza na kojoj radimo. Svakako sledi sastanak sa šefom eksperske komisije Rajnhardom Prebeom s kojim ćemo održati sastanke i sa drugim visokim zvaničnicima. Naš cilj je 1. jul za finalizaciju akcionog plana i tačno na najtransparentniji način objaviti građanima", izjavio je Zaev.\nHan je nakon sednice vlade održao bilateralne sastanke sa premijerom Zoranom Zaevom, kao i sa predstavnicima opozicije.\nEvrokomesar za proširenje danas je razgledao vladin nacrt plana o merama, aktivnostima i vremenskim okvirima u vezi reformskih prioriteta, dve nedelje nakon što je u Briselu preneo poruku Evropske unije premijeru Makedonije Zoranu Zaevu.\nHan koji je bio direktno uključen u proces dogovaranja dva dokumenta u Pržinu, zahvaljujući kojima je zemlja izašla iz krize, poručio je da su prvi sledeći koraci nove vlade hitne reforme koje su ključne da bi Makedonija dobila pozitivnu preporuku Evropske unije.\nŠto se tiče reformi, vlada dobija pomoć od tima iskusnih nezavisnih eksperata predvođenih Rajnhardom Pribeom.\nPočetkom ovog meseca Han je najavio da će eksperti EU napraviti analizu sadašnje situacije, dopuniti prethodne zaključke i pritom dati preporuke kako odgovoriti na zabrinutosti oko stanja u pravnom sistemu koji je proteklih godina nazadovao.\nDimitrov: Makedonija će razmotriti predloge za privremeni naziv države


eKapija | Raspisan konkurs za rekonstrukciju Starog savskog mosta\nIzvor: eKapija | Nedelja, 19.02.2017.| 17:08\nRaspisan konkurs za rekonstrukciju Starog savskog mosta\nJavni poziv za izradu urbanističko-arhitektonskog konkursa za rekonstrukciju Starog savskog mosta, kao i za izradu tehničke dokumentacije objavljen je u petak, 17. februara, prenosi Beoinfo.\nŽiri će, navedeno je, vrednovati radove na osnovu konkursnih kriterijuma za ocenjivanje, a JP Direkcija za gradsko građevinsko zemljište i izgradnju nastaviće postupak sa tri prvonagrađena rada, uzimajući u obzir njihovu ponuđenu cenu za izradu tehničke dokumentacije, kako bi se došlo do ekonomski najpovoljnije ponude.\nRaspisivanje ovog konkursa propisao je Prostorni plan područja posebne namene uređenja dela priobalja grada Beograda – područje priobalja reke Save za projekat Beograd na vodi, sa zadatkom izrade urbanističko-arhitektonskog rešenja novog mosta preko Save na mestu postojećeg, navedeno je.\n– Učesnici konkursa treba da ponude potpuno novu konstrukciju mosta, uz očuvanje metalne lučne konstrukcije kao prepoznatljivog vizuelnog elementa. Nova konstrukcija treba da obezbedi i odgovarajući plovni put širine 150 metara i najmanje visine od 9,5 metara, s obzirom na to da se radi o međunarodnom plovnom putu. Most će biti izgrađen u novom profilu i na njemu se planira kolovoz, prostor za šinski saobraćaj i pešačko-biciklističke površine – rekao je glavni urbanista Milutin Folić.\nOn je dodao da je nagradni fond za najbolje konkursno rešenje 4,2 miliona dinara, dok je procenjena vrednost izrade tehničke dokumentacije 58 miliona dinara. Učesnici konkursa treba da dostave svoja rešenja u roku od tri meseca, zatim će žiri imati mesec dana da odluči o najboljim rešenjima, posle čega će direkcija sprovesti pregovarački postupak za izradu tehničke dokumentacije.\nStari savski most postavili su Nemci u toku Drugog svetskog rata, nakon što je tadašnji most preko Save – Most kralja Aleksandra Prvog stradao u aprilskom bombardovanju 1941. godine. Tokom rata je nosio naziv Princ Eugen, a Beograđani su ga posle rata zvali Nemački most. Most je projektovala i izgradila nemačka firma iz Dortmunda. Tokom rata most je pretrpeo oštećenja usled bombardovanja, a u kasnijim godinama na njemu su vršene brojne popravke zbog promene vrste i veličine opterećenja.\nProstorni plan područja posebne namene uređenja dela priobalja grada Beograda područje priobalja reke Save\nmost Princ Eugen


Ruski lekari u sastavu mirovnjaka počeli da pomažu stanovnicima Karabaha /video/ - 07.12.2020, Sputnik Srbija\nRuski lekari u sastavu mirovnjaka počeli da pomažu stanovnicima Karabaha /video/\nPrve mobilne brigade ruskih mirovnih snaga započele su lečenje stanovnika Nagorno-Karabaha, saopštilo je Ministarstvo odbrane Rusije. 07.12.2020, Sputnik Srbija\n© Sputnik / Valeriй Melьnikov / Uđi u foto-galerijuLekari primaju pacijente u poljskoj bolnici u Stepanakertu u Nagorno-Karabahu\nPrve mobilne brigade ruskih mirovnih snaga započele su lečenje stanovnika Nagorno-Karabaha, saopštilo je Ministarstvo odbrane Rusije.\n„Ruski mirovnjaci iz medicinskog odreda za specijalne namene formirali su višenamenske lekarske brigade kako bi osigurali terenski rad vojnih lekara u Askeranskom rejonu Nagorno-Karabaha“, navodi se u saopštenju.\nTakođe se napominje da u brigadama rade lekari različitih specijalnosti i specijalisti psihološke službe. Lokalno stanovništvo obraća se i zubarima, kao i zbog pogoršanja hroničnih bolesti, bolesti kardiovaskularnog i endokrinog sistema.


U okviru realizacije Projekta „Razvoj, testiranje i vođenje implementacije nove(ih) metodologije(a) za ciljanje budžetskih novčanih naknada u Bosni i Hercegovini“ kreiran je Izvještaj „Siromaštvo u BiH 2011 – Trendovi i dostignuća“ koji predstavlja analizu siromaštva u BiH i baziran je na podacima iz Proširene ankete o potrošnji domaćinstava (PAPD) 2011 god. Pomenuti Izvještaj opisuje niz mjera i indikatora siromaštva u BiH, koristeći podatke iz PAPD 2011 i predstavlja preliminarni profil siromaštva na nivou države i oba entiteta, Federacije BiH i Republike Srpske. Izvještaj „Siromaštvo u BiH – Trendovi i dostignuća“ proširen je i dijelom „Indikatori adekvatnosti ciljanja budžetskih transfera za socijalnu zaštitu u BiH 2011“.\nU cilju prezentacije i diskusije nacrta pomenutog Izvještaja, u junu 2013. godine održana su dva okrugla stola za predstavnike relevantnih institucija, kako FBiH, tako i RS. Okrugli sto za predstavnike institucija FBiH održan je 13.06.2013. godine u hotelu „Astra Garni“ u Sarajevu, dok je okrugli sto za predstavnike institucija RS održan 18.06.2013. godine u hotelu „Vidović“ u Banjoj Luci.


Savić: Inflacija nije opasna dok je jednocifrena – Krstarica\nSavić: Inflacija nije opasna dok je jednocifrena\nTanjug 19. novembra 2021. 16:23\nBEOGRAD – Inflacija nije velika opasnost dok je jednocifrena, ona je u Srbiji u oktobru iznosila 6,6 odsto, ali je problem ako postane dvocifrena, izjavio je danas ekonomista Ljubodrag Savić.\n„Inflacija dok je jednocifrena nije velika opasnost, problem je kada ona dobije drugu nogu, onda počne da funkcioniše taj drugi element inflacije – psihološki. Mi smo trenutno daleko od te situacije“, rekao je Savić.\nIstiče da je teško reći šta će biti sa inflacijom do kraja godine, jer se s njom, kako navodi, „nikad ne zna“.\nSavić dodaje da država donekle može da utiče na kretanje inflacije, ali upozorava da mora da razmišlja i o toj „psihloškoj komponenti“.\n„Oni na taj način povećavaju tražnju i stvaraju uslove da opet skoči cena“, rekao je Savić.\n„Zbog toga i cene stanova idu na gore“, rekao je Savić.\n„Takve stvari utiču na porast troškova, ali samim tim i cene proizvoda“, zaključio je Savić.


Šest mrtvih u samoubilačkom napadu na gradsku kuću u Mogadišu – NovostiDana.rs\nNajmanje šest ljudi je ubijeno a šestoro je ranjeno, medju kojima i gradonačelnik Mogadiša, u samoubilačkom napadu na gradsku kuću u tom gradu, saopštila je somalijska vlada.\n„Šest osoba, medju kojima dvoje pomoćnika gradonačelnika i tri direktora službi ubijeni su u terorističkom napadu danas popodne. Još šest osoba je ranjeno, medju kojima i gradonačelnik Mogadiša i drugi pomoćnici o kojima sada brine medicinski tim“, rekao je ministar informisanja Mohamed Abdi Hajir Mareje.\nGradonačelnik Mogadiša Abdirahman Omar Osman i njegov zamenik hitno su prebačeni u bolnicu sa ozbiljnim povredama, a dva komesara okruga su medju poginulim, rekao je ranije kapetan policije Mohamed Husein.\nNapad se dogodio neposredno posle posete izaslanika UN za Somaliju Džejmsa Svana koji je napustio zgradu manje od sat pre eksplozije. Nije jasno kako je bombaš samoubica uspeo da udje u kancelariju gradonačelnika za vreme bezbednosnog sastanka.\n„Taj teroristički čin nas neće odvratiti od služenja javnosti“, rekao je zamenik gradonačelnika Mohamed Abdulah Tulah za vladin radio u Mogadišu, prenosi agencija Frans pres.\nGrupa Al Šabab povezana sa Al Kaidom često napada državne zgrade, kao što je predsednička palata i druge istaknute ciljeve u Mogadišu. Ta grupa je izbačena iz Mogadiša pre više godina, ali i dalje kontroliše oblasti u južnom i centralnom delu zemlje i često je na meti američkih vazdušnih napada.


Home AP Vojvodina Pogonska mašina za primenu stručnih znanja u praksi\nKanjiža/Novi Sad, 11. maj – Pokrajinski sekretar za poljoprivredu, vodoprivredu i šumarstvo Čedomir Božić uručio je direktoru Poljoprivredno-tehničko srednjoškolskog centra „Besedeš Jožef“ u Kanjiži Zoltanu Šarnjaiju ključeve traktora čija je nabavka finansirana preko konkursa Pokrajinskog sekretarijata za poljoprivredu.\nBožić je istakao da Poljoprivredna škola u Kanjiži kontinuirano prati konkurse resornog sekretarijata, te da je u proteklih pet godina ostvarila subvencije u iznosu od oko osam miliona dinara.\n„Ove godine je Poljoprivredna škola ′Besedeš Jožef′ dobila sredstva za nabavku traktora, koji će umnogome pomoći da se unapredi praktična nastava i učenicima olakšati savladavanje predviđenog gradiva“, rekao je Božić.\nOn je naglasio da je saradnja sa svim stručnim školama od velikog značaja za unapređenje poljoprivrede.\n„Školujući i obrazujući novi kadar u agraru, uticaćemo na sve brži razvoj i modernizaciju, što će zasigurno obezbediti visoko pozicioniranje Srbije na svetskom tržištu“, naveo je Božić.\nDirektor Škole Zoltan Šarnjai ukazao je na uspešnu saradnju sa Pokrajinskim sekretarijatom za poljoprivredu, istakavši da subvencije koje ova obrazovna ustanova godinama ostvaruje doprinose unapređenju nastave i stvaranju boljih uslova za primenu stručnih znanja u praksi.\nPrimopredaji traktora prisustvovao je i predsednik Opštine Kanjiža Robert Fejstamer.\nPrevious articleNastavak dobre saradnje Vojvodine i italijanske regije Lombardija\nNext articleOtvarajuća konferencija projekta „Zajednički razvoj prekogranične mreže biciklističkih staza koja ima pristup prirodi“ – EcoBikeNet


Xross Challenge uspešno završen | KOPAONIK\nXross Challenge uspešno završen\nBy BS 25 juna, 2014 13:10\nXross Challenge, prva srpska enduro trka uspešno je završena u nedelju, 22. 06. 2014. na Kopaoniku, gde su proglašeni i najbolji vozači u četiri različite klase.\nKo je smeo da pokori planinu poput Kopaonika i ko se na dva točka najbolje snašao na zahtevnim i teško prohodnim terenima koje je Xross tim pripremio za prvi srpski enduro izazov? Na ovaj smeli poduhvat odlučilo se čak 200 vozača koji su u petak stigli u Rtanj i nestrpljivo čekali jutro kako bi krenuli stazama koje su organizatori sve do tada držali u tajnosti.\nPrvog dana započela je borba za startnu poziciju u klasi „malih“ motora, a takmičare na „velikim“ motorima čekala su dva specijalna ispita. Posle uzbudljive „off-road“ vožnje kroz šume, blato i potoke, najbolji u Teškoj kategoriji bio je Stevan Stanković na „hondi XR“ sa ukupnim vremenom 0:23:04. U Super-teškoj klasi najbolje se pokazao Željko Špoljarić Zec koji je na „KTM Adventure“ motociklu za 0:26:08 završio oba specijalna ispita.\nKada je reč o borbi u klasama A i B, odnosno na „malim“ motorima, tu se pratila uzbudljiva trka gde su vozači bez imalo straha zavrtali gas do kraja bez obzira na to što ih čeka ispred. Tako je prvo mesto u najzahtevnijoj klasi A zauzeo Rajko Ljumović, koji je sve prepreke kroz blato, uzbrdice, nizbrdice i vododerine, na stazi dužoj od 80 km, savladao za 2:49:27, vozeći „KTM 300 exc“ motocikl. Što se tiče klase B, čije se rute nisu značajno razlikovale od onih u najtežoj klasi, tu se najbolje pokazao Branislav Đurović, koji je na „KTM-u 450 exc“ uspeo da za 2:22:19 završi trku. Takođe, ističemo da je jedina dama koja se borila rame uz rame sa jačim polom, bila Miša Bojović koja je sa svojim „KTM adventure 640“ zauzela 20. poziciji u Teškoj kategoriji.\n„Smatramo da je Xross Challenge trka uspela i s obzirom na to da je bila prva uspeli smo da je odradimo po svetskim standardima, tako da samo zadovoljni. Nikakvih problema nije bilo, osim par lakših povreda što je i sastavni deo svakog enduro takmičenja. Sledeće godine Xross Challenge biće opet na Kopaoniku, a od narednih godina koristićemo i druge planinske resurse Srbije“, navodi Nikola Belić iz Xross tima.\nTakođe, Xross Challenge trka ne bi mogla da se održi u ovom obliku da nije bilo pomoći i razumevanja od strane JP Skijališta Srbije, GSS-a, Nacionalnog parka Kopaonik, kompanija Reno-Nisan Srbija, Red Bul, Pro Moto centar, Katerpilar, Tošiba, Doga štamparija, IPON, Charger, City flayer i drugih.


Hiljade pozvane na sud zbog gledanja pornografije na Redtjubu : Nadlanu.com\nHiljade pozvane na sud zbog gledanja pornografije na Redtjubu\nObjavljeno 13. dec 2013. / 22:35:43\nPravna firma “Urman” (U+C), koja zastupa švajcarsku kompaniju za zaštitu autorskih prava "Arhiv", od svih njih traži jednokratnu uplatu od 250 evra. Bi-bi-si je uspeo da potvrdi da su takva pisma zaista poslata, ali ne i koliko ih ima. Njihov broj je, prema pisanju stranih medija, sve veći, a na jednom nemačkom informativnom portalu se tvrdi da je već narastao do 10.000.\nOvaj slučaj je jedan od prvih u kojima su ljudi tuženi zbog pornografije koju su samo gledali, a ne i skidali sa interneta, a na meti firme U+C našli su se korisnici koji su gledali pornografski materijal na sajtu Redtjub.\nIako pomenuta pravna firma odbija da o svom poslovanju razgovara sa novinaraima, slučaj je u međuvremenu dobio i jedan neočekivani obrt. Naime, ukampanju su se, izgleda, uključili i sajberkriminalci: oni šalju lažne mejlove advokatske firme U+C, koji zapravo sadrže škodljivi softver (malver), zbog čega je U+C bio prinuđen da na svom sajtu ljude zamoli da ne otvaraju mejlove sa njihove navodne adrese, pošto ova firma praktikuje da klijentima "zahteve i upozorenja šalje isključivo običnom poštom".


Analiza strukture tržišta i režima industrije odkovaka - Znanje - Jingjiang Jinlun Machine Manufacturing Co., Ltd\nAnaliza strukture tržišta i načina rada industrije otkivača\nOtkovci se odnose na upotrebu opreme i radova kalupa (plesni) sa ulogom blještne ili plastične deformacije, kako bi se dobila određena veličina, oblik i kvalitet postupaka obrade odljevaka. Obrada porcijana radi obezbeđivanja kontinuiteta organizacije metalnih vlakana, tako da Otkovci vlaknastog tkiva i kovačnice oblikuju konzistentnu, kompletnu metalnu liniju, kako bi se osiguralo da delovi imaju dobre mehaničke osobine i dug životni vek. Stoga, Forgingss se široko koristi u vazduhoplovstvu, automobilskoj industriji, brodogradnji, mašineriji, oružju, petrohemijskoj opremi, energetici i metalurškoj industriji.\nIndustrija modernih otirača u Evropi i Sjedinjenim Državama i drugim razvijenim zemljama bila je stotinu godina istorije, napredna tehnologija Forgings i Forgings tehnologija su Nemačka, SAD, Japan i Rusija i drugi monopoli. Kineska industrija Forgingsa kasno je počela razvijene zemlje, mnogi od ključnih besplatnih proizvoda Forgings uglavnom zavise od uvoza, ali s nivoom ekonomskog razvoja i povećanjem prilika za razmjenu, kineska tehnologija Forgings i tehnološki napredak napreduju brzo, mnogi proizvodi su postigli lokalizacija, Neki proizvodi su izvezeni u inostranstvo i mogu se takmičiti sa sličnim proizvodima u razvijenim zemljama.\nPrvo, analiza veličine tržišta farbanja\nSa razvojem privrednog razvoja i proizvodnje industrije, Kina Forgings prerađivačka industrija uspostavila je novi period brzog razvoja. Prema istraživanju Centra za novu svjetsku industriju objavio je "2017-2021 izvještaj o analizi trenda industrije na tržištu u Indiji", 2011-2016. Kineska proizvodnja od 7.084.600 tona u 2011. godini na 20.161.300 tona, posebno u 2014. godini, veća stopa rasta .\nDrugo, Analiza šablona za razvoj otkiva\nIz globalne industrije Forgings, Nemačke, Sjedinjenih Država, Rusije i Japana, u tehnologiji Forgings, Forgings tehnologiji i opremi, nalaze se na vodećem položaju u svijetu, dugoročnom monopolu proizvodnje velikih proizvođača Forgings-a u svijetu. Poslednjih godina, sa Kinom, Indijom, Brazilom i drugim zemljama u razvoju ekonomski razvoj, oprema Forgings industrije za poboljšanje stepena brzih Forgings kapaciteta neprekidno, u nekim proizvodnim oblastima i razvijenim zemljama, da formiraju obrazac konkurencije.\nNakon reforme i otvaranja, zbog podsticanja nacionalnih politika i promovisanja tražnje na tržištu, kineska industrija Forgingsa je brzi razvoj. Trenutno je kineska oprema za industriju Forgingssa bila na vodećem nivou u svijetu, kapaciteti Forgings u prvom planu svijeta, na polju glavnog kliringa i Forgingsa napravili su i prodor, neki proizvodi su prekršili monopol iz inostranstva, ali je industrija kineske Forgings u sirovinama, tehnologiji toplotne obrade i razvijenim zemljama Postoji određeni jaz koji ograničava dalji razvoj kineske industrije Forgings.\nTrenutno, ukupni konkurentski pejzaži kineske industrije Forgingsa su: velika državna preduzeća Forgings preduzeća imaju kapital, opremu i kadrovske prednosti i dugoročnu proizvodnju glavne opreme Kovači u zemlji Kovani, iskustvo je bogato u industriji u dominantnom pozicija; Fleksibilno funkcionisanje, da se prilagode tržišnoj sposobnosti, u nekim tržišnim segmentima, da formiraju svoju jedinstvenu konkurentsku prednost.\nTreće, analiza poslovnog modela industrijske industrije\nIndustrijska kovani delovi zahvaljujući posebnoj prirodi svojih proizvoda, uglavnom po meri komada. Dakle, industrija odjevnih predmeta je uglavnom u skladu sa načinom rada "za prodaju", od strane kupca prema njihovim stvarnim potrebama ili u skladu sa određenim standardima kako bi "prilagodio" određeni broj određenih proizvoda Forgingsa, a u određenom vremenski period. Industrija odjevnih predmeta je još jedna od glavnih operativnih karakteristika kvalifikacija za pristup. Mnoge industrije za kvalitet proizvoda Forgingss su veće, obično imaju određene standarde pristupa industriji, kako bi se poboljšao i zaštitio kvalitet proizvoda. Na primer, na tržištu EU opreme za tlačnu opremu moraju se preneti sertifikati PED ili AD2000. Neki veliki proizvođači u industriji, zato što je neophodno sertifikovati primjenu vrhunskih proizvoda, potražnju za sertifikacijama proizvodnih preduzeća, pa čak i proizvođača proizvodnih preduzeća.\nPar:Primjena široke varijante otkovaka\nSljedeći:Kako se čišćenje posle kovanja odvija?


Skot: SAD investirale četiri milijarde dolara u Srbiju – NovostiDana.rs\n„Najbolja marketinška sredstva za privlačenje više investitora u Srbiju su uspešne priče kompanija koje već posluju ovde, zajedno sa transparentnim i povoljnim poslovnim okruženjem“, rekao je on.\n„Prema podacima Zavoda za statistiku Srbije, izvoz Srbije u SAD u prvih devet meseci 2017. godine iznosio je 176 miliona dolara, što je rast od šest procenata u poredjenju sa istim periodom prošle godine. I ne samo to, svakoga dana sve više kompanija otkriva Srbiju kao mesto za investiranje koje ima mnogo šta da ponudi“, kazao je on.\nSkot je rekao da su programi pomoći SAD uložili više od 325 miliona dolara u jačanje ekonomskih institucija u Srbiji i privlačenje stranih investicija. Kako je naveo, to obuhvata i pomoć Vladi Srbije da uspostavi elektronsko izdavanje dozvola u gradjevinskom sektoru, što predstavlja možda i najvažniji faktor u usponu Srbije na listi Svetske banke „Duing biznis“ poslednjih nekoliko godina.\n„Naša saradnja sa Vladom Srbije u ovim oblastima donosi stvarne plodove. MMF je nedavno izjavio da napori Srbije da smanji svoj dug, i borba protiv neformalne ekonomije podrazumevaju veći rast i nižu nezaposlenost. Mudi (Moody) je ranije ove godine unapredio izglede kreditnog rejtinga Srbije na stabilan, navodeći fiskalnu konsolidaciju, reformu tržišta rada, oporavak izvoza i stabilnost cena“, rekao je on.\n„Svetska Banka je identifikovala nekoliko ključnih oblasti u kojima Srbija zaostaje za drugima u regionu, uključujući osnovne usluga kao što su priključci za struju, zatim složeni poreski sistem, poteškoće u sprovođenju ugovora i zaštita manjinskih investitora. Medjunarodni ekonomski i finansijski stručnjaci su takodje savetovali Vladu da poboljša upravljanje problematičnim preduzećima koja su u državnom vlasništvu i po mogućnosti ih privatizuje“, rekao je Skot.\n„Tviter nudi jedan drugačiji, direktan kanal komunikacije sa gradjanima Srbije, tako da sam ga oberučke prihvatio. Budući da je moja glavna publika ovde u Srbiji, odlučio sam da tvitujem na srpskom. Tvitovi su moji, ali zamolim svog pomoćnika da proveri gramatiku pre no što objavim bilo šta“, dodao je Skot.


Komisija za pitanja boraca OV Novo Sarajevo u potpunosti podržava referendum o imenu sportske dvorane na Grbavici\nInicijativa Građanskog bloka\nNa nedavno održanoj sjednici Komisije za statusna pitanja boraca Općinskog vijeća Novo Sarajevo, predstavnici Socijaldemokratske partije BiH, Naše stranke, Građanskog saveza i Demokratske fronte predložili su izmjenu i dopunu dnevnog reda.\nZatraženo je da se u dnevni red uvrsti tačka u kojoj će se ova Komisija izjasniti ili dati mišljenje/zaključak kojim se daje podrška referendumu u vezi sa nazivom sportske dvorane na Grbavici.\nNakon višesatne rasprave i odbijanja da se Komisija izjani o ovom prijedlogu i nakon što su se predstavnici vladajuće većine u Općinskom vijeću uvjerili da ni predloženi dnevni red neće biti usvojen i da će doći do prekida sjednice, došlo je do glasanja i usvajanja predloženog dnevnog reda sa novom tačkom o podršci referendumu.\nNakon rasprave i argumentiranog obrazlaganja članova komisije posebno iz redova SDP-a, DF-a i NS usvojen je zaključak kojim Komisija za statusna pitanja boraca Općinskog vijeća Novo Sarajevo u potpunosti podržava referendumsko izjašnjavanje građana u vezi sa svim značajnim pitanjima za građane Općine Novo Sarajevo.\nNavedeni zaključak i djelovanje naših članova u ovom radnom tijelu su od izuzetnog značaja i daju doprinos realizaciji inicijative za održavanje referenduma građana o nazivu sportske dvorane na Grbavici.\nNavedeni zaključak je usvojen jednoglasno što daje dodatni optimizam pred najavljenu sjednicu OV, na kojoj će se raspravljati o inicijativi građanskog bloka o referendumu na kojem bi se građani trebali izjasniti da li su za to da sportska dvorana na Grbavici nosi naziv Sportska dvorana „Goran Čengić“.\n> Jesu li su na pomolu promjene u Općinskom vijeću Ilidža?


Parlamentarci odbili da se o povećanju akciza izjašnjavaju u hitnoj proceduri – Magazin Plus\nHome/Politika/BiH/Parlamentarci odbili da se o povećanju akciza izjašnjavaju u hitnoj proceduri\nZastupnici u Zastupničkom domu Parlamentarne skupštine BiH nisu prihvatili da se izjašnjavaju o setu zakona o povećanju akciza na naftu, naftne derivate i lož ulje za 15 feninga po litru u hitnoj proceduri. To znači da će se o poskupljenjima raspravljati na sljedećoj redovnoj sjednici.\nZastupnicima se obratio ministar finansija BiH Vjekoslav Bevanda koji je rekao da je besimisleno raspravljati o Prijedlogu zakona o izmjenama i dopuni Zakona o uplatama na jedinstveni račun i raspodjeli prihoda i Prijedlogu zakona o izmjeni Zakona o sistemu indirektnog oporezivanja u BiH koji samo prate Prijedlog zakona o izmjenama i dopunama Zakona o akcizama u BiH.\nU konačnici, riječ je o Prijedlogu zakona o izmjenama i dopunama Zakona o akcizama u BiH, Prijedlogu zakona o izmjenama i dopuni Zakona o uplatama na jedinstveni račun i raspodjeli prihoda, te Prijedlogu zakona o izmjeni Zakona o sistemu indirektnog oporezivanja u BiH.\nSjednici su prisustvovali i zastupnici iz reda SNSD-a koji su ranije najavili da neće doći na sjednici u skladu sa instrukcijom predsjednika SNSD-a Milorada Dodika.\nBurnu raspravu u Zastupničkom domu Parlamentarne skupštini BiH okrakterisale su žestoke kritike na rad Vijeća ministara BiH koje je uputilo set zakona u hitnoj proceduri. Parlamentarci su tražili od Vijeća ministara BiH da se izjasni o tome da li je MMF vršio pritisak na njih. Parlamentarci su iznijeli i tvrdnje da je MMF pritisnuo Vijeće ministara BiH zbog toga što država nema sredstva da vraća dugove zemljama Evropske unije.\nDržavni zastupnici otkrili su da su ih jučer zvali ambasadori stranih zemalja koji su lobirali da se usvoji povećanje povećavaju akcize na naftu, naftne derivate i lož ulje za 15 feninga po litru. SDS koji je dio parlamentarne većine poručio je da su zakoni u identičnom tekstu već bili u parlamentarnoj proceduri koji su odbijeni te da ne znao kako će političke stranke koje podrže zakone objasniti građanima kako su prije bile “protiv”, a danas „za“.\nIz SDS-a su tokom rasprave rekli su da će državni parlamentarci podržavanjem seta zakona bez zaštitnih mjera uništiti poljoprivredu. Zastupnica Aleksandra Pandurević rekla je da BiH ne čine samo Sarajevo i Banja Luka već i male općine poput Srebrenice koje ovise o poljoprivredi.\nPredsjedavajući Vijeća ministara BiH Denis Zvizdić branio se da je povećanje akciza nadležnost entitetskih premijera koji su potpisali Pismo namjeru. Državni zastupnici upozorili su ga da je i on potpisao Pismo namjere te da BiH tretira kao državu sa dva entiteta. Zvizdić je zastupnicima odgovorio da MMF nije izvršio nikakav pritisak na Vijeće ministara BiH te da je riječ isključivo o rokovima.\nPodsjećamo, povećanje akcize na naftu, naftne derivate i lož ulje za 15 feninga po litru jedan je od uslova bh. vlastima za dobijanje druge tranše kredita Međunarodnog monetarnog fonda (MMF). Vlasti su planirale da se ovim sredstvima osigura dodatnih 10 feninga za izgradnju autocesta i pet feninga za izgradnju cesta, a sredstva bi se uplaćivala na namjenske račune javnih preduzeća.\nU Pismu namjere MMF-u predstavnici vlasti napisali su: “Da bismo mobilizirali sredstva za investicije u ključnu infrastrukturu, Parlamentarna skupština BiH će do kraja septembra 2016. godine odobriti povećanje akcize na gorivo, uključujući autoplin i biogorivo, za 15 feninga po litru, a dodatni prihodi u iznosu od 10 feninga od ovog povećanja će se usmjeriti entitetskim preduzećima Autoceste i Autoputevi, a 5 feninga od ovog povećanja će se usmjeriti entitetskim preduzećima Ceste i Putevi. Istovremeno, povećat ćemo akcize na lož ulje kako bismo premostili cjenovni jaz između različitih kategorija naftnih derivata”.\nZahtjev Vijeća ministara BiH za razmatranje Prijedloga zаkоnа о оsigurаnju dеpоzitа u bаnkаmа Bоsnе i Hеrcеgоvinе ide u redovnu proceduru.


Vreme 946 - Igraliste: Paranoja -->\nGlasovi iz španskih medija o "pravoslavnoj zaveri" koja će sprečiti Unikahu iz Malage da uđe u završnicu košarkaške lige šampiona znače delimičan povratak srpske košarke na mapu Evrope.\nOve zime, možda i više nego prethodnih sezona, utakmice KK Partizan u Ligi šampiona Evrope predstavljaju centralni sportski događaj u Srbiji. Sjajni rezultati tima koji svake sezone ostane bez najboljih igrača, a onda u narednoj napravi još bolji rezultat, koji dominira u regionalnoj ligi i koji je sedam godina zaredom prvak Srbije, stvorili su kod njegovih navijača kultnu privrženost.\nGalama koju stvaraju navijači u hali Pionir kada Partizan igra utakmice evropskog takmičenja je tolika da utiče na krajnji rezultat, pa se iz sezone u sezonu ponavlja da tim sastavljen od nekoliko talentovanih košarkaša, potpomognut odličnim "strancima" i majstorski vođen sa klupe na kojoj sedi Dušan Vujošević pobeđuje ekipe koje imaju deset puta veće godišnje budžete.\nNa taj način nekadašnji šampion Evrope prkosi modernim zakonima sportske industrije koji kažu da su za vrhunski rezultat potrebni ogroman novac i besprekorni uslovi za rad. KK Partizan ima upravu koja nije u stanju da obezbedi stabilno finansijsko funkcionisanje kluba, a država ili grad Beograd nisu u njemu prepoznali "marketinški potencijal" bez obzira na to što klub na svojim dresovima nosi ime grada iz koga dolazi. Zato se dešava da se igrači na treninzima smrzavaju i da se neprestano dovodi u pitanje igranje utakmica u hali Pionir, koju je upravo ovaj klub proslavio svojim nastupima u elitnom takmičenju. Pored toga, prema izjavama trenera Vujoševića i članova uprave, računi kluba su blokirani i igrači ne dobijaju stipendije.\nČitav ovaj kontekst se ne primećuje kada ekipa izađe pred sedam hiljada razularenih navijača, koji tokom čitave utakmice ne prestaju da bodre svoj klub kao da je u pitanju borba na život i smrt. U takvoj atmosferi, prošle je nedelje poražena ekipa Unikahe iz Malage, koja po imenima i budžetu važi za jednog od favorita za ulazak u samu završnicu takmičenja. Partizan je pobedom otvorio vrata plasmanu među osam najboljih u Evropi, ali mu je za plasman potrebno da pobedi Panatinaikos kod kuće i da dobije Unikahu ili Lotomatiku u gostima. Pred gostovanje Partizana u Malagi naredne nedelje u španskim se medijima pojavila teza po kojoj će "pravoslavna grčka braća" iz Panatinaikosa pustiti Partizan da ih pobedi u Beogradu, samo da bi sprečili uspon Unikahe. Osim pravoslavlja, argumenti su i to da je Željko Obradović, trener Paoa, bivši partizanovac kao i košarkaši Nikola Peković i Dušan Kecman.\nOvakva paranoja podseća na period od pre desetak godina, kada je reprezentacija ostatka Jugoslavije dominirala svetskom i evropskom košarkom i kada je tadašnji prvi čovek FIBA Bora Stanković bio prozivan da namešta čitav sistem tako da Srbi pobede.\nZa ljude u Srbiji ovakvi glasovi znače da ludilo postoji "i tamo negde", da paranoja nije samo srpski izum, ali i da ovakvi rezultati srpskog kluba počinju da žuljaju "neke tamo" koji su verovali da je sa "visokim Srbima" gotovo.\nJedna noć u Centralnom zatvoru >\nKo stoji iza legije\nEkipa novinara »Vremena«


Uvodi se "TV porez" u BiH - RTV Doboj\nUvodi se “TV porez” u BiH\nSpas tri javna RTV sistema u BiH ići će preko leđa građana, nađena zamena za taksu. Svaki stalno zaposleni izdvajaće 0,9 odsto plate, a penzioneri 0,3 odsto primanja. Svi članovi domaćinstva zasebno oporezovani\nRešenje oko slabe naplate RTV takse u BiH, stiže u vidu poreza na plate i penzije građana u visini od 0,9 odsto!\nU sklopu izmene Zakona o javnom RTV sistemu BiH usvojen je predlog Odbora javnog RTV sistema da se osnuju fondovi na nivou RS, FBiH i Brčko Distrikta, koji bi ubirali ovaj porez i onda ga dalje raspodelili na račune tri javna sistema u BiH. Procena je da bi na ovaj način bilo skupljeno oko 90 miliona maraka, što je i više nego dovoljno za rad tri javna RTV servisa u BiH. Inače, RTV taksa u BiH je 7,5 maraka.\nI kad bude uveden novi porez, građani sa prosečnim primanjima gotovo da neće osetiti razliku u izdatku.\nPomenute Izmene zakona su već prošle Predstavnički dom Parlamenta BiH i naredne sedmice dolaze u Dom naroda, koji će iste potvrditi.\nZa zakon u Predstavničkom Domu su glasali poslanici SNSD, dok su protiv bili poslanici SDS, ali uz pomoć glasova Bošnjaka i Hrvata izmene su dobile “zeleno svetlo”.\nIz SDS poručuju da su ovakve izmene loše i da favorizuju javne servise na medijskom tržištu i građanima donose nove poreske namete.\nS druge strane, Lazar Prodanović, poslanik SNSD u Predstavničkom domu Parlamenta BiH, kaže, za “Novosti”, da će još biti borbe oko mogućeg uvođenja poreza na plate i penzije zbog RTV takse i oko osnivanja Fondova.\nOn dodaje da je za SNSD ipak bitnije da putem amandmana na Izmene zakona izguraju da raspodela prikupljenih sredstava od RTV takse se više ne deli na način da 50 odsto ide BHRT, a po 25 odsto FTV i RTRS.\nProcena je da bi 248.000 zaposlenih sa prosečnom platom od 834 marke i 252.000 penzionera u Srpskoj, sa prosečnom penzijom od 342 marke, ukupno prikupili 31,7 milion maraka na godišnjem nivou. Na isti način u Brčkom ubralo bi se 1.840.000 a u FBiH oko 56,7 miliona maraka.\n– Mi želimo da ubuduće rapodela novca prikupljenog od RTV takse u procentima bude 40 odsto za BHRT, a po 30 odsto za RTRS i FTV – pojasnio je Prodanović.\nOno što poslanici SNSD ne žele da kažu jeste da je predlog oko Izmena zakona o RTV sistemu BiH u vidu poreza već usvojen.\nEsad Gotovuša, član Odbora javnog RTV sistema BiH, kaže, za “Novosti”, da je Odbor poslanicima ponudio dva predloga naplate RTV takse, a u sklopu izmena zakona.\n– Prvi predlog je bio da se RTV taksa naplaćuje uz račune za struju. Taj predlog je odbijen. Drugi predlog je da se osnuju tri Fonda i da se uvede porez od 0,9 odsto na plate stalno zaposlenih u BiH i na penzije 0,3 odsto taj predlog je prihvaćen – ističe Gotovuša.\nAli kako kaže Gotovuša, pošto je za osnivanje Fondova i uvođenje poreza na plate i penzije u celoj BiH potrebno izmeniti 10 zakona i za to je potrebno par meseci, do tada se predlaže prelazno rešenje.\n– RTV pretplata u narednom periodu, do izmena svih zakona, prikupljaće se i dalje putem računa za telefon ali i preko računa za kablovsku televiziju. To će trajati sve dok se ne izmeni nekoliko zakona u oba entiteta i Brčkom, pojašnjava Gotovuša i dodaje da će građani koji plaćaju redovno RTV pretplatu putem Telekoma to i nastaviti, a oni koji su se odjavili sa Telekom plaćaće pretplatu od 7,5 maraka na račun od kablovske.\nAMANDMANI O NAČINU PLAĆANjA\nUvođenje poreza na plate i penzije zbog RTV takse dovešće do paradoksa da u domaćinstvima gde više članova radi i ako još imaju penzionera u kući svi plaćaju RTV taksu, a ne samo jedno domaćinstvo.\nGotovuša kaže da će se ovaj problem rešavati kroz amndmane na zakon jer ne bi bilo fer da jedno domaćinstvo plaća više RTV taksi.\n– Procena je da u BiH ima oko 1,1 milion domaćinstava i kroz izmene zakona idemo u pravcu da svako domaćinstvo plaća jednu RTV taksu i da sprečimo da jedno domaćinstvo plaća više taksi.\nIzvor: novosti.rs, S.Mišljenović\nLimit osiguranih depozita biće dignut na 100.000 €\nPotrošačka korpa 1.856 KM


Grad i dalje pomaže ugostiteljima: Do kraja juna, cena zakupa ostaje umanjena 30 odsto · gradski.online\nGrad i dalje pomaže ugostiteljima: Do kraja juna, cena zakupa ostaje umanjena 30 odsto\nKIKINDA- U želji da pomogne kikindskim ugostiteljima, ali i turističkim agencijama čije je poslovanje kovid kriza, u finansijskom smislu, najviše pogodila, lokalna samouprava odlučile je da do kraja juna na snazi ostanu ranije donete mere o umanjenju zakupa poslovnog prostora.\nTo konkretno znači da će ugostiteljima za 30 odsto i dalje biti umanjena cena zakupa poslovnog prostora u vlasništu Grada Kikinde:\n-To je jedan od načina kojim dajemo podršku ugostiteljima da u ograničavajućim uslovima privređivanja mogu da opstanu i da nastave da održivo posluju.\nMera umanjena zakupa poslovnog prostora u vlasništvu lokalne samouprave zapravo je nastavak one koja postoji još od 15. jula prošle godine. Odlučeno je i da oni koji zauzimaju javne površine, radi postavljanja letnjih bašti, u narednih mesec dana budu oslobođeni plaćanja te naknade.\nPredlažemo vlasnicima privatnog poslovnog prostora koji ga iznajmljuju ugostiteljima da primene istu podsticajnu meru. Neka i oni u cilju očuvanja ugostiteljske delatnosti smanje cenu zakupa- poručuju nadležni.\nPrema ranije donetoj odluci, cena zakupa poslovnog prostora u vlasništvu Grada Kikinde za turističke agencije umanjena je 50 odsto.\nPrethodno“Opelom” usmrtio zemljaka, pa pobegao: Policija uhapsila vozača iz Novog Miloševa\nSledećeIgor Fučak, kapiten “žutih mrava”: Nama brojne šanse i stativa, “Banatu” pobeda iz jedne kontre


Čačanski sud osudio Parezanovića (SNS) da plati Obradoviću (Dveri) 100. ...\nBeta 23. jula 2019. 12:50\nOsnovni sud u Čačku osudio je republičkog poslanika Srpske napredne stranke (SNS) iz tog grada Marka Parezanovića na novčanu kaznu od 100.000 dinara koju mora da isplati lideru Dveri Bošku Obradoviću zbog povrede časti i ugleda.\nU presudi se navodi da je Parezanović obavezan da plati naknadu nematrijalne štete zbog izjave koju je dao na konferenciji za novinare u Gradskom odboru SNS u Čačku na kojoj je Obradovića optužio „za pranje novca“.\n„Obradović je lično prao novac koji je dobio za kampanju za predsedničke izbore preko preduzetničkih radnji tako što je pravio fiktivne račune za fiktivne poslove, pa je tako svojim kolegama koje drže te preduzetničke radnje plaćao račune do 40.000 od 50.000 evra za popravku računara ili neke elektro radove usred izborne kampanje. Svima je jasno da se radi o najobičnijem pranju novca“, navodi se u presudi da je rekao Parezanović na konferenciji za novinare.\nObradović je u tužbi protiv Prezanovića zahtevao da mu se iplati 300.000 dinara na ime nematerijalne štete zbog duševnih bolova i uvrede časti, što je sud odbacio kao „neosnovano“.\n„Odbija se tužbeni zahtev Obradovića da se tuženi Parezanović obaveže da mu na ime naknade nematerijalne štete u vidu duševnih bolova i povrede časti i ugleda prouzrokovane njegovom izjavom bude isplaćeno još 200.000 dinara preko dosudjenog iznosa kao neosnovan“, navodi se u presudi Osnovnog suda.\nParezanović se presudom obavezuje da Obradoviću isplati još 38.000 dinara kao naknadu za troškove parničnog postupka.\nNa ovu presudu Parezanović i Obradović i imaju pravo žalbe drugostepenom sudu.\n„Pitajte Srbe da li se njihov život promenio otvaranjem novih poglavlja? Ne…\nDjilasovo pismo Manfredu Veberu: Gospodine Veber, da li Vi uopšte…\nIstraživanje: Više od polovine Albanaca protiv ukidanja takse, gotovo…\nAleksić: Vučić vodio uhapšenog Koluviju na biznis forume u Rusiju i…\nJeremić: Režim sve agresivnije napada SzS, posebno Djilasa,…\nSkupština Srbije usvojila: Od 1. januara 2020. godine…\nAleksić: Pozivam čelnike naprednjačkog kartela da me svi…\nLutovac (DS) se sastao sa predstavnicima obe, medjusobno…\nIstraživanje: Više od polovine Albanaca protiv ukidanja…


'Glupan, ja kažem da ste Vi jedan glupan': Procurio 'cenzurisani' snimak kako Emir Hadžihafizbegović vrijeđa novinara | BL!N Magazin\nFront 05.03.20, 09:40h\nJoš se nisu smirile strasti oko afere "Asim" i namještanja zaposlenja u ministarstvima Kantona Sarajevo, u kojoj je jedan od aktera i nesuđeni kantonalni ministar kulture Emir Hadžihafizbegović, a glumac se ponovo našao u centru novog skandala.\nSlobodna Bosna objavljuje "zabranjeni" snimak kada je Hadžihafizbegović napao novinara TV 1, sada O kanala, nakon pitanja o utrošku sredstava iz Fonda za kinematografiju Federacije BiH, u kome je glumac član Upravnog odbora.\nHadžihafizbegović je, inače, uoči izbora u novu Vladu KS bio u centru nekoliko skandala, poput neumjerenog pijančevanja uz orkestar Crne Mambe u jednom sarajevskim lokalu (plaćeno novcem Kamernog teatra 55, gdje je on direktor), ili "otkrića" da je u Engleskoj na komičan način dobio titulu Lorda.\nZbog svih ovih događaja, a nakon odluke SDA, Emir Hadžifabizbegović neće biti ministar kulture i sporta u Kantonu Sarajevo, zbog čega su odahnuli mnogi, između ostalih i brojni novinari. Jer ovo nije ni prvi ni jedini put da je popularni glumac napao novinare, a više o tome možete čitati ovdje.\n#emir hadžihafizbegović #skandal #prijetnje #cenzura #afera #snimak #novinari


Vučić: Ne prihvatam znak jednakosti između povlačenja priznanja i prištinskih taksi\nPredsejdnik Srbije Aleksandar Vučić rekao je poslije sastanka sa specijalnim izaslanikom predsjednika SAD za Kosovo Ričardom Grenelom da u odnosima Beograda i Prištine nema lakih razgovora ali da je zahvalan što je Grenel razumio koje su potrebe Srbije. Grenel je poručio da Priština mora da ukine takse a Beograd da zaustavi kampanju za povlačenje priznanja Kosova.\nAleksandar Vučić je zahvalio Grenelu na vremenu koje je izdvojio za Sribju, kao i na uloženom trudu i entuzijazmu.\nNaveo je da je sa Grenelom imao veoma dobre razgovore koji su se ticali prije svega unapređenja standarda ljudi koji žive na ovim prostorima i bolje ekonomske povezanosti u regionu.\nIstakao je da u odnosima Beograda i Prištine nema lakih tema i da, koja god tema se pokrene, uvijek se dolazi do politike.\n"Ali sam zahvalan Grenelu što je na racionalan način, uz vrlo snažnu agendu i veliku želju, razumio koje su potrebe Srbije i šta je to što naši građani žele", rekao je Vučić.\nIstakao je da je Grenelu iznio sve probleme od uvođenja taksi na robu iz centralne Srbije precizirajući da je samo u jednoj godini izgubljeno 435 miliona evra, što znači milion i 39 hiljada na dnevnom nivou.\nDodao je da su srpske kompanije u potpunosti izopštene sa kosovskog tržišta, prije svega u prehrambenoj industriji ali i druge.\n"Takođe, mi smo zbog toga platili cijenu ukupne unutrašnje trgovine unutar Cefte, što je nanijelo štetu i ljudima u Prištini i nama", rekao je Vučić.\n"Јa sam rekao da je zato od izuzetnog značaja da se ukinu takse, jer je besmisleno da imate željeznički saobraćaj bez robe", rekao je Vučić.\nBilo je riječi i o drugim temama u vezi sa odnosima sa Prištinom, a predsjednik Srbije je istakao da će se Grenel već u ponedjeljak sastati sa ekspertima za željeznicu i puteve i da će se nastaviti bliska saradnja po pitanjima koja ne idu na štetu nikome.\nAleksandar Vučić Ričard Grenel


Парламент Цетиња данас о устоличењу митрополита, и одборници УРА да се то обави „негде другде“\nHomeRegionParlament Cetinja danas o ustoličenju mitropolita, i odbornici URA da se to obavi „negde drugde“\nParlament Cetinja danas o ustoličenju mitropolita, i odbornici URA da se to obavi „negde drugde“\nIako je crnogorski državni vrh pozvao sve državno-političke aktere na smirivanje situacije, mir, suzdržanost, toleranciju, razumevanje, međusobno poštovanje i uvažavanje, kao i poštovanje Ustava i zakona, povodom najavljenog ustoličenja izabranog mitropoita Joanikija u Cetinjskom manastiru, 5. septembra, pritisak da se taj čin održi na nekom drugom mestu je sve snažniji, a tome se pridružio i pokret URA Dritana Abazovića.\nSavet za odbranu i zbezbednost, koji čine predsednik Milo Đukanović, premijer Zdravko Krivokapić i predsednik parlamenta Aleksa Bečić, na juče održanoj sednici su saopštili da očekuju od nadležnih državnih organa da sprovedu sve neophodne aktivnosti kako bi osigurali mir, sigurnost i bezbednost svakog građanina, kao i poštovanje ljudskih prava i verskih sloboda.\nNavodi da je to možda za jedan broj građana, ali za sve ostale to nije, već je „prekomerno ispoljavanje verskih ubeđenja sa izrazitom političkom konotacijom“.\nCetinjski odbornici, kako navodi Đurašković, pozivaju vladu da doprinese očuvanju građanskog mira i smanjenju tenzija pozivom organizatorima najavljenog događaja da od njega odustanu i obave ga na nekom drugom mestu.\nPopović kaže za Dnevne novine da su građani 22. avgusta skupom na Cetinju „poslali jasnu poruku da zbog odnosa mitropolita Joanikija, ali i same SPC prema crnogorskim identitetskim vrednostima, ne dolazi u obzir da se taj verski obred održi tu“.\n„Nikakva policijska sila ne može obezbediti takav događaj bez obzira na saznanja da im je pritekla u pomoć policija Srbije, što je samo po sebi naš ustavni slom“, naveo je Popović.\nU udesu kod Zaječara povređeno više ljudi


Privredna komora RS: Važno da se uradi digitalna transformacija u preduzećima - Glas Srpske\nSrna 26.10.2020 14:09\nBANjALUKA - Direktor Privredne komore Republike Srpske Pero Ćorić istakao je da je konkurentnost privrede imperativ za sva domaća preduzeća kako bi se na kvalitetan način pozicionirala na inostranom tržištu.\nĆorić je rekao da u tom pravcu Privredna komora Republike Srpske sprovodi niz projekata, a jedan od njih je “Centar za digitalizaciju, podizanje konkurentnosti i inovacije u malim i srednjim preduzećima - Dig IT /Dig IT/”.\n“Već smo imali pilot-projekat koji je sprovođen u 10 preduzeća u Srpskoj - pet iz oblasti metalne, a pet iz drvne industrije, gdje smo organizovali konsultante iz Srbije. Predstavnici ovih preduzeća su veoma zadovoljni sprovedenim aktivnostima”, rekao je Ćorić na konferenciji za novinare u Banjaluci.\n“Naš cilj je da kroz Centar za digitalnu transformaciju obučimo, edukujemo i sertifikujemo naše stručnjake koji će u našim preduzećima odrađivati te poslove, davati preporuke i na taj način ćemo uposliti naše IT kompanije”, naveo je Đorić.\nDirektor Sektora za ekonomske i pravne poslove Privredne komore Republike Srpske Dragana Kokot rekla je da se projekat “Centar za digitalizaciu, podizanje konkurentnosti i inovacije u malim i srednjim preduzećima - Dig IT” odvija u okviru programa “EU for biznis” /EU4Business/ i sprovodiće se u narednih 18 mjeseci.\nPartneri na projektu, koji realizuje Privredna komora Republike Srpske, jesu Područna privredna komora Banjaluka, Inovacioni centar Banjaluka, te kompanije “Saga” iz Banjaluke i “Topinoks” iz Prnjavora.\nRukovodilac Centra za makroekonomiju i unapređenje poslovanja Privredne komore Republike Srpske Olivera Radić rekla je da je cilj projekta “Platforma za razmjenu relevantnog IT iskustva, informacija, znanja i obuka, to jest ponude i potražnje proizvoda i usluga” - unapređenje znanja i vještina privrednih društava kada je riječ o korištenju različitih informaciono-komunikacionih alata u poslovnoj komunikaciji.\nRadićeva je istakla da je vrijednost ovog projekta, koji sprovodi Privredna komora Republike Srpske u okviru programske podrške Centralno-evropske inicijative /CEI/, 45.000 KM, od čega CEI podržava sa 50 odsto.


Najsvežije vesti, Vesti — By taty on October 18, 2011 12:15 pm\nNedelja koja je pred nama “odrediće sudbinu evrozone”, rekao je Papandreu pre sastanka sa predsednikom Grčke Karlosom Papuljasom, upozorivši da će se “nesigurnost nastaviti” ukoliko ne budu donete konačne odluke na Evropskom samitu u nedelju, prenela je agencija AFP.\nGrčka dva meseca čeka isplatu tranše u okviru 110 milijardi evra vrednog paketa pomoći koji su prošle godine dogovorili Evropska unija i Međunarodni monetarni fond.\nČlanice evrozone optužile su Grčku da odugovlači sa primenom oštrih ekonomskih reformi koje su postavljene kao uslov za dobijanje pomoći, usled čega je vlada te zemlje prošlog meseca sprovela drastično smanjenje potrošnje, uz nove mere štednje koje su izazvale masovne proteste.\nU četvrtak se očekuje glasanje parlamenta o zakonu koji bi uključivao izmene kolektivnih ugovora o zaradama, novi platni sistem u državnim službama i privremeno otpuštanje više hiljada radnika iz javnog sektora.\nNeki članovi vlade su zapretili da će se usprotiviti zakonu, ali vlada je u više navrata upozorila da će, ukoliko zakon ne bude odobren, to značiti da će finansijska pomoć biti blokirana, kao i da će doći do zamrzavanja plata u državnom sektoru.\n“Mora nam biti jasno da smo zajedno u ovoj bici”, izjavio je Papandreu nakon sastanka s grčkim predsednikom. “Moramo pokazati zajedništvo da bismo ostvarili najbolji mogući rezultat na samitu EU u nedelju”.\nTags: dužnička kriza Grčke, Dužnička kriza u Grčkoj, EU, Grčka dva meseca čeka isplatu tranše u okviru 110 milijardi evra vrednog paketa pomoći, Grčki premijer Jorgos Papandreu, Jorgos Papandreu, Papandreu: Pred Grčkom i evrozonom je presudna nedelja, premijer Grčke, protesti u Grčkoj, štrajkovi, Štrajkovi u Grčkoj, Vesti iz Grčke, Vesti iz regiona, Vesti iz sveta\nGde je živeo Drakula, gde je sahranjen i kako izgleda krajolik u kom je živeo jedan od najintrigantnijih istorijskih likova...


Mladić očito neće biti kažnjen | Politika | DW | 04.07.2010\n„Robusni srpski general Ratko Mladić očigledno neće biti kažnjen za zlodela počinjena pod njegovom komandom. U ime stvaranja velike Srbije, gazio je preko leševa“, piše povodom genocida u Srebrenici novinska agencija dpa\nRatko Mladić je bio bespogovorni izvršilac naređenja Slobodana Miloševića, piše dpa\n„Ratko Mladić, komandant vojske bosanskih Srba koji je stekao tužnu slavu kao „balkanski koljač“, i punih 15 godina posle genocida u Srebrenici nije kažnjen. Rituali su uvek isti. Haški tribunal tvrdi da ga u Srbiji štite „moćnici“, bez iznošenja bilo kakvih detalja o tim „moćnicima“, a srpska vlada uvek odgovara da ne zna da li se Mladić uopšte nalazi u Srbiji.\nSvako dalje približavanja Srbije Evropskoj uniji uslovljeno je hvatanjem Mladića i njegovim izručenjem Hagu. No, Beogradu se stalno iznova omogućava da i bez Mladića priđe korak bliže Briselu. Poslednje takve mere su bile ukidanje viza i početak ratifikacije Sporazuma o stabilizaciji i pridruživanju. Srpska vlada traži od EU dalje ustupke i bez Mladića, koji – kao niko drugi – otelovljuje velikosrpsku ideju.\nMilošević – nalogodavac\nŠri tome su srpski mediji pisali – navodeći čak tačne adrese - o tome gde se do početka 2006. krio ovaj 67-godišnjak koji je za većinu Srba i danas narodni heroj. Do tada se najčešće krio u Novom Beogradu, koristeći anonimnost u velikim soliterima. Njegova porodica je nedavno podnela zahtev da se on proglasi mrtvim, kako bi na taj način „problem bio rešen“.\nSvim domaćim kritičarima vlade je jasno da Mladić nikada neće biti izručen. Jer, on bi jasno mogao da dokaže da Beograd stoji iza zločinâ sa desetinama hiljada mrtvih. Časopis „Vreme“ je više puta pisao o tome kako je Mladić uvek bio rado viđen gost srpskog autokrate Slobodana Miloševića. Milošević, kome nije izrečena presuda jer je u Haškom tribunalu umro od infarkta, za mnoge važi kao pravi planer, pokretač i nalogodavac srpskih zlodela u Bosni.\nMladić – bespogovorni izvršilac\nSrpski analitičar Dušan Bogdanović kaže da je Mladić postao zvezda jer je bez pitanja i otezanja izvršavao naredbe (iz Beograda). Bivši diplomata u Bonu i Berlinu danas radi u Komitetu pravnika za ljudska prava u srpskoj prestonici. On kaže da je Mladić direktno naredio egzekuciju 8000 ljudi u Srebrenici i da je bio poznat po tome što je vrlo akribično izvršavao naređenja iz Beograda.\nDokaz postojanja takvog naredbodavnog lanca bi za Beograd predstavljao nacionalnu katastrofu. Odštetni zahtevi bi za ionako siromašnu Srbiju značili slom. Dosad su Srbi uspevali da izbegnu pojavu takvog dokaza. Međunarodni sud pravde je 2007. presudio da Srbija nije odgovorna za genocid u Srebrenici, ali da nije preduzela ništa da ga spreči“, piše agencija dpa (deutsche presse-agentur) u svojoj analizi.\nNajavljeni zahtev porodice Ratka Mladića da se najtraženiji haški begunac proglasi mrtvim neće imati nikakve praktične efekte na potragu za njim. Mladićeva porodica navodi da želi da smanji pritiske kojima su izloženi. (26.05.2010)\nHapšenje Mladića nema alternativu\nU novom izveštaju koji je glavni tužilac Haškog tribunala Serž Bramerc dostavio diplomatama u Ujedinjenim nacijama uvažavaju se napori Srbije u potrazi za haškim beguncima, ali se predlaže da se promeni strategija (05.06.2010)\nTrajni link https://p.dw.com/p/OAIl


TRAMP JASNO: Neću potpisati! - Naša Borba\nTRAMP JASNO: Neću potpisati!\nAmerički predsednik Donald Tramp zapretio je danas da neće potpisati predlog zakona o pomoći u vrednosti od 892 milijarde dolara.\nOn uključuje pružanje pomoći pojedinačno državljanima SAD.\nTramp smatra da bi zakon trebalo izmeniti kako bi se povećala iznos podsticaja.\n„Zakon koji sada planiraju da vrate na moj sto je mnogo drugačiji nego što je očekivano. To je zaista sramota“, rekao je Tramp u video poruci objavljenoj na Tviteru.\nTrump je od Kongresa zatražio povećanje iznosa podsticaja na 2.000 dolara za pojedince i 4.000 dolara za parove, umesto „smešno niskih“ 600 dolara za pojedince, koliko je navedeno u predlogu zakona, prenosi Rojters.\nTramp se požalio i zbog novca koji je obezbeđen za strane države, Smitsonovski institut, koji predstavlja grupu muzeja i istraživačkih centara pod uprave SAD, kao i za uzgoj ribe.\n„Tražim takođe od Kongresa da se odmah reši rasipničkih i nepotrebnih delova ovog zakona i da mi pošalje primeren zakon, ili će naredna administracija morati da donese paket mera za pomoci za Kovid-19. A možda ću ta administracija biti ja“, poručio je Tramp, koji i dalje insistira da je pobedio na izbrima u novembru.\nTramp, koji će napustiti funkciju predsednika 20. januara kada izabrani predsednik Džo Bajden položi zakletvu, nije koristio reč „veto“ u svom obraćanju.\nAmerički Kongres je u ponedeljak uveče usvojio zakon o ekonomskoj pomoći vredan skoro 900 milijardi dolara, kojim će se pomoći pojedinačno državljanima SAD, ali i privatnim firmama koje su pogođene pandemijom koronavirusa.\nPredlog zakona može se izmeniti, ako kongresni lideri žele to da urade. Ako ne žele, Trampu ostaje da potpiše predlog zakona, uloži veto ili ne uradi ništa i pusti da on postane zakon.\nBajden: Usvojićemo 2021. novi paket mera\nNovoizabrani američki predsednik Džo Bajden rekao je da će njegova administracija, u toku naredne godine, usvojiti novi paket mera pomoći ekonomiji zbog kovid-19, uključujući novi krug stimulativnih isplata, prenosi Rojters.\nBajden je na konferenciji za novinare kazao da će pomenuti paket mera pomoći ekonomiji u iznosu od preko 735 milijarde evra (skoro 900 milijardi dolara), koji je Kongres usvojio ove nedelje, biti prvi korak, ali da će vlada morati da učini više po tom pitanju.\n„Naši najmračniji dani u borbi protiv kovid-19 su ispred nas, a ne iza nas“, smatra Bajden.\nPrethodni tekstKO IH PUŠTA: Žandarmerija oko Kikinde zatekla 290 ilegalnih migranata!\nSledeći tekst(VIDEO) SRBIJO GLEDAJ: Migranti terali radnicu Komesarijata da ljubi islamsku prostirku! ALAH AKBAR…


Ovjerene kandidatske liste za Dom naroda PSBiH i Vijeće naroda RS-a - Klix.ba\nCiK BiH Ovjerene kandidatske liste za Dom naroda PSBiH i Vijeće naroda RS-a\nOvjerene kandidatske liste za Dom naroda PSBiH i Vijeće naroda RS-a\n26.11.2010. u 15:10\nCentralna izborna komisija (CIK) Bosne i Hercegovine je na današnjoj sjednici u skladu s Izbornim zakonom BiH provela postupak ovjere kandidatskih listi za Dom naroda Parlamentarne skupštine BiH iz Republike Srpske i za Vijeće naroda Republike Srpske.\nZa Dom naroda Parlamentarne skupštine BiH iz Republike Srpske ovjereno je osam kandidatskih listi (20 kandidata). Za Vijeće naroda Republike Srpske ovjerene su 23 kandidatske liste (74 kandidata).\nCentralna izborna komisija BiH podsjeća kantonalna zakonadavna tijela vlasti da je Ustavom Federacije BiH propisan rok od 10 dana od dana objave rezultata za konstituiranje kantonalnih skupština i rok od 20 dana od objave rezultata za konstituiranje Doma naroda Parlamenta FBiH.\nOba ustavna roka su istekla, a kantonalne skupštine još nisu provele izbore za Dom naroda Parlamenta FBiH dok se pojedine još nisu ni konstituirale, saopćeno je iz CIK-a BiH.


OSM Televizija - Odlagalište pomjeriti 30 km od granice BiH\nNačelnik opštine Novi Grad Miroslav Drljača izjavio je da BiH i Republika Srpska imaju dovoljno argumenata da od Hrvatske traže da odlagalište radioaktivnog otpada pomjeri bar 30 kilometara od granice.\n– Ne možemo pobjeći od odluke Hrvatske, ali imamo argumente koji su dovoljni da lokacija bude pomjerena bar 30 kilometara od granice – rekao je Drljača nakon sjednice opštinskog Foruma za bezbjednost u Novom Gradu na kojem je zaključeno da Predsjedništvo BiH i Savjet ministara treba više da se uključe u rješavanje problema odlaganja radioaktivnog otpada na lokaciji Čerkezovac u obližnjoj opštini Dvor u Hrvatskoj.\nDrljača je rekao da je danas još jednom zatraženo da nadležne institucije zaštite stanovnike Novog Grada, da bude formiran pravni ekspertski tim, što je već traženo u nekoliko navrata i o čemu je donekle postignuta saglasnost.\nOn je ponovio da je s ciljem sprečavanja namjere Hrvatske da radioaktivni otpad odlaže u neposrednoj blizini Novog Grada Vlada Republike Srpske proglasila Park prirode „Una“, održana međunarodna konferencija u Sarajevu u organizaciji Zelenog kluba, kao i protesno okupljanje građana u Novom Gradu krajem septembra.\nPredsjednik Udruženja „Grin tim“ Novi Grad Mario Crnković smatra da svako treba da preuzme svoj dio odgovornosti kada je riječ o problemu odlaganja radioaktivnog otpada.\n– Treba nastaviti edukativno djelovanje i riješiti problem koordinacije, da se zna ko šta radi – rekao je Crnković.\nOn je naveo da ovo udruženje u saradnji sa Eko-BiH mrežom prikuplja zvanične dokumente u vezi sa planovima odlaganja radioaktivnog otpada na lokaciji Čerkezovac.\n– Tražili smo i podatke od institucija BiH šta je urađeno da namjere Hrvatske budu spriječene. Kada sumiramo sve dokumente možemo planirati sljedeće korake – rekao je Crnković.\nPredsjednik Foruma za bezbjednost Mirko Lukić rekao je da je na današnjoj sjednici potvrđen i raniji zaključak Foruma da na području ove opštine ne postoji mogućnost za smještaj migranata.\n– Očekujemo da policijksi službenici i dalje prate situaciju u vezi sa migrantskom krizom – naveo je Lukić.\nKomandir Policijske stanice Novi Grad Milan Trivanović rekao je da je bezbjednosna suituacija u ovoj opštini dobra, te da pripadnici Policijske stanice svakodnevno prate kretanje migranata i uspijevaju da ih zadrže na rutama uz magistralni put prema Bihaću.\n– Prošle godine smo u zimskom periodu imali dva krivična djela koja su počini migranti. Karakteristično za migrantsku krizu jeste da se upravo tokom zime očekuje više problema – naveo je Trivanović.\nNa današnjoj sjednici razmatrana je i informacija o završetku uspostavljanja video-nadžora na području opštine Novi Grad, gdje je pokriveno sedam frekventih raskrsnica, a u opremu je uloženo 22.155 KM.\nProjekat je inicirao opštinski Forum za bezbjednost, a za nabavku video-opreme Agencija za bezbjednost saobraćaja i opština Novi Grad obezbijedili su 14.500 KM za nabavku kamera koje su postavljene na šest raskrsnica, po 50 odsto sredstava.\nRanije je opština obezbijedila sredstva za video-nadžor na Trgu Mladena Oljače, te opremu koja se odnosi na nadžor.\nJoš iz iste kategorije: « U toku reorganizacija distributivnih preduzeća Pometnja zbog dopisa Ministarstva prosvjete i kulture »


Republički štab donio NOVE ODLUKE: Dozvoljen rad pozorištima i skijalištima u Srpskoj\n– U pogledu epidemiološke situacije, u trećoj smo sedmici manjeg broja ukupno zaraženih. Istovremeno, u padu je i broj ljudi koji su hospitalizovani u zdravstvenim ustanovama. U prethodnih 24 časa ukupan broj hospitalizovanih je 1.067, dok je na dan 6. aprila bilo 1.461 hospitalizovanih i od tada se u najvećem broju dana uočava opadanje boja hospitalizovanih – saopšteno je nakon sjednice.\nRepublički štab za vanredne situacije usvojio je i Zaključak o donaciji Nestle Adriatic BH d.o.o. Bosni i Hercegovini, te dao saglasnost da se donacija u iznosu od 37.240 švajcarskih franaka, utvrđena od strane Savjeta ministara Bosne i Hercegovine, uplati JZU Institut za javno zdravstvo Republike Srpske u svrhu nabavke vakcina i vakcinalnog materijala potrebnog za imunizaciju.\nBijeljina – Sjećate li se priče o odbjeglom kenguru u Semberiji? Evo kako se sve završilo\nPrijedorčanin uhapšen zbog više krivičnih djela


Demokratska partija : Južne vesti\nArifi i Musliju zajedno na izborima u Medveđi, proglašena i lista Miše Vacića\n12:20, 21. 8. 2019.\nNedavno osnovan odbor stranke Miše Vacića, Srpska desnica, učestvovće na izborima u Medveđi. Sa zajedničkom listom na izbore koji se održavaju 8. septembra će izaći Alternativa za promene Nagipa Arifija i Demokratska partija Šćirima Muslija.\nZa izbore u Bujanovcu 10 izbornih lista\n15:36, 15. 4. 2016.\nNa lokalnim izborima u Bujanovcu naći će se 5 albanskih, 4 srpske i jedna romska lista, tako da će Albanci birati između 164, Srbi 117, a Romi između 14 kandidata za svoje predstavnike u lokalnoj Skupštini.\nU Medveđi vlast formirali SNS i partija Rize Halimija\n19:16, 26. 10. 2015.\nNaprednjačka koalicija sa SPS-om, PUPS-om i Jedinstvenom Srbijom formirala je vladajuću većinu u Medveđi sa Partijom za demokratsko delovanje. Za predsednika Skupštine izabran socijalista Milisav Miletić.\nMedveđa: Ubedljiva pobeda koalicije SNS-SPS-PUPS\n09:40, 14. 9. 2015.\nOpštinska izborna komisija prebrojala je sve glasove. Prema preliminarnim podacima koalicija SNS-SPS-PUPS osvojila 60,12 %, Demokratska stranka ostala ispod cenzusa.\n"Sajam stranaka" u centru Niša\n13:50, 13. 3. 2014.\nČak četiri štanda političkih partija našla su se danas na samo par kvadratnih metara u centru Niša.\nBujanovac: odbornik promenio stranku\n13:02, 6. 8. 2012.\nOdbornik opozicione Partije za demokratsko delovanje Rize Halimija u skupštini opštine Bujanovac Sali Salihu prešao je u vladajuću Demokratsku partiju (DP).\n17:02, 19. 4. 2012.\nU niškom Media centru održan je TV panel na kome su se građanima predstavili kandidati za narodne poslanike iz Niša.\nNova stranka u Bujanovcu\n18:25, 19. 12. 2011.\nNa lokalnoj političkoj sceni u Bujanovcu pojavila se nova stranka, Demokratska partija koju predvodi Nagip Arifi, nekadašnji predsednik ove opštine.


Izvor: NoviMagazin.rs, 28.Nov.2020, 15:14\nLider Građanskog pokreta URA Dritan Abazović je danas izjavio da je vlasnik firme za trgovinu građevinskim materijalom "Cerovo" Goran Đurović bio "odličan kandidat za ministra odbrane" Crne Gore.\nĐurović koji važi za biznismena bliskog URA, u petak je izjavio je prihvatio da bude ministar odbrane, ali da ga je mandatar Zdravko Krivokapić desetak minuta pre jučerašnje konferencije za medije na kojoj je predstavio kandidate za članove nove vlade, obavestio da "mora" za >> Pročitaj celu vest na sajtu NoviMagazin.rs << to mesto da predloži profesorku Oliveru Injac što je za medije bilo iznenađenje.\nĐurović je naveo da njegove tvrdnje o tome da je bio predložen za kandidata za ministra, može potvrditi Abazović koji je bio na sastanku kada ga je "Krivokapić ubeđivao" da prihvati taj resor.\nAbazović je danas na Tviteru napisao da je Đurović "vrhunski menadžer, humanista, pacifisti, čovek velikog znanja s velikim osećajem za razumevanje drugih" što su "karakteristike ljudi najviše potrebnih Crnoj Gori".\nAbazović, koji je kandidat za potpredsednika buduće vlade, ipak je čestitao profesorki Injac kandidaturu za ministarku odbrane, navodeći da mu je njen profesionalni rad dobro poznat, te očekuje da će imati "uspešnu i blagotvornu saradnju".\nVođa URA je ponovio da je najvažnije da se "demontira korumpirani režim" i da počne rad "u interesu svih građana Crne Gore".\nNova vlada bi trebalo da bude izabrana u utorak, 2. decembra.\nBeta: Abazović: Đurović bio odličan kandidat za ministra odbrane


OGREV AD Zrenjanin zapošljava prodavca građevinskog i ogrevnog materijala, a mesto rada je Zrenjanin. Prednost imaju kandidati sa 4. stepenom obrazovanja, radno iskustvo je nebitno, a probni rad traje dva meseca. Dodatni uslov je posedovanje vozačke dozvole B kategorije i osnovno informatičko znanje. Posao je na određeno vreme. Konkurs je otvoren do 4. februara. Lice za kontakt je Ivan Radin, a radne biografije se dostavljaju mejlom na adresu ivan.radin@ogrevzr.com\nOGREV traži i dva magacionera, sa 3. stepenom obrazovanja. Potrebno je i posedovanje vozačke dozvole B kategorije i osnovno informatičko znanje. Radno iskustvo je nebitno. Posao je na određeno vreme, probni rad je dva meseca, a mesto rada je u Zrenjaninu. Osoba za kontakt je Ivan Radin.\nPoslodavac ŠINVOZ DOO Zrenjanin traži četiri građevinska radnika, molera, keramičara, vodoinstalatera i pomoćnog građevinskog radnika. Potrebno je radno iskustvo od najmanje godinu dana. Posao je na određeno vreme. Oglas je otvoren do 30. januara. Kontakt sa poslodavcem je na adresu smarjanovic@sinvoz.rs\nMuzička škola “Josif Marinković” Zrenjanin traži nastavnika u srednjoj muzičkoj za predmete dirigovanje i solfeđo, zatim nastavnika u osnovnoj muzičkoj za predmete solfeđo i teorija muzike. Srednjoj i osnovnoj školi je potreban i nastavnik za predmete violina i klavir. Svi poslovi su na određeno vreme.\nTagovi"Ogrev" „Šinvoz” Muzička škola "Josif Marinković" oglasi za posao Posao\nNajnoviji podaci o smanjenju nezaposlenosti u Srednjobanatskom okrugu


09.09.2016 Najava fudbalskih utakmica\nZa vikend se igraju utakmice petog kola Mačvanske okružne lige i Međuopštinske lige „Mačva“.\nFK „Mačva 2005“ će u subotu, 10. septembra, na svom terenu dočekati ekipu „Mladosti“ iz Prnjavora. Lider na tabeli FK “Hajduk Stanko“ u nedelju će ugostiti ekipu „Jevremovca“, dok će „Mladi Borac“ biti domaćin „Podrinju“.\nU nedelju, 11. septembra, zakazani su svi susreti u Međuopštinskoj ligi, kada će „Mladost“ u Metkoviću dočekati ekipu „Omladinca“, a „Duško“ biti domaćin „Slogi“ iz Bogosavca. Ekipa „Milicionara“ gostuje „Budućnosti“ u Zminjaku, „Gorki“ „Proleteru“ iz Šapca, dok će se „Napredak“ za bodove boriti u Lipolistu. FK „Drina“ će pokušati da upiše prvu pobedu na gostovanju u Duvaništu.\nVi ste posetilac br: 11 796 929


Košarkaš Klivlenda Lebron Džejms reaguje na sudijsku odluku u drugom poluvremenu prve utakmice finala NBA plej-ofa (Foto: AP/Ben Margot)\nZvanični šampioni NBA lige Golden Stejt Voriorsi namučili su se u prvoj utakmici finalne serije protiv starog rivala Klivlenda, ali su na kraju ipak trijumfovali - 124:114, posle dodatnih pet minuta.\nU regularnom toku utakmice bilo je 107:107, a u dramatičnoj završnici Kavsi su propustili priliku da naprave "brejk" u Ouklendu, kada je Džordž Hil promašio slobodno bacanje nešto manje od pet sekundi pre kraja, Džej Ar Smit uhvatio loptu i umesto da krene ka košu, izašao iz reketa. Trener Kavsa Tajron Lu potvrdio je na konferenciji za novinare da je Smit mislio da njegov tim vodi sa jednim poenom razlike, ali je sam Smit u svlačionici rekao da je ynao reyultat, ali da je želeo da izađe iz gužve u reketu da bi imao mogućnost za bolji šut.\nPrethodno, veliku pažnju privukla je odluka sudija da posle sviranog faula u napadu Kevinu Durentu, pri rezultatu 104:102 za goste iz Klivlenda, promene mišljenje posle pregledanog snimka, i dosude faul Lebrona Džejmsa na Durentu, koji je on sa linije slobodnih bacanja "pretvorio" u izjednačenje.\nDžejms je ponovo bio neverovatan, proveo na parketu skoro 48 minuta, ubacio 51 poen, uz po 8 skokova i asistencija. To je peti najbolji učinak u finalu NBA plej-ofa u istoriji. Kevin Lav je završio sa 21 poenom i 13 skokova, a Džej Ar Smit sa 10 poena.\nGolden Stejt je, s druge strane, dobio mnogo od svoje udarne četvorke. Stef Kari je ubacio 29 poena, uz 9 asistencija i 6 skokova, Kevin Durent 26 poena, uz 9 skokova i 6 asistencija, dok je Klej Tompson završio sa 24 poena. Drejmond Grin bio je na korak od "tripl-dabla" - 13 poena, 11 skokova, 9 asistencija, 5 ukradenih lopti i 2 blokade.\nDruga utakmica igra se takođe u Kaliforniji, u nedelju uveče.


Kako saznajemo, komšije su telo devojke pronašle rano jutros u lokvi krvi. Prema prvim informacijama sumnja se da je devojka pala sa velike visine sa protivpožarnih stepenica na ovom soliteru.\nZgrada ispred koje je pronađeno telo devojke\nMeđutim, niko od komšija ne zna ko je ona, i dodaju da se protivpožarnim stepenicama može pristupiti i sa ulice, te da devojka najeverovatnije nije stanarka zgrade.\nHitna pomoć mogla je samo da konstatuje smrt mlade devojke čiji identitet još nije utvrđen.\nOkolnosti ovog događaja još se ispituju, ne zna se da li je nesrećan slučaj ili je samoubistvo.\nZavršeno saslušanje Kašćelana: Jake policijske snage bile ispred crnogorskog Tužilaštva\nU Specijalnom državnom tužilaštvu u Crnoj Gori završeno je saslušanje Sobodana Kašćelana i osumnjičenih članova kavačkog kriminalnog klana.


Пентагон није спреман за рат с Русијом или Кином\nPentagon nije spreman za rat s Rusijom ili Kinom\nU uslovima rasta vojne moći Rusije i Kine, Pentagon preispituje svoju vojnu strategiju, naročito u oblasti logistike. U sukobu s protivnikom koji ima oružje velike preciznosti i dalekog dometa, ogromna skladišta, transportni konvoji, gomila tehnike i živa sila pretvaraju se u laku i privlačnu metu.\nAmerika shvata da bi protiv Rusije i Kine vodila rat sa sebi ravnima, odnosno u uslovima takozvanog sistema ograničenja pristupa i u uslovima višestruke borbe (na kopnu, moru, u vazduhu, kosmosu, sajber-prostoru i elektromagnetnom spektru), navodi ruski vojni komentator i izveštač Ilja Plehanov.\nAmerikanci su posebno zabrinuti zbog rezervi goriva za tenkove M1 „abrams“ koji gutaju po tri galona na milju i predstavljaju kičmu mehanizovane brigade. Ovi tenkovi neće uskoro biti zamenjeni, što znači da će i dalje zahtevati velike količine goriva, a u slučaju sukoba, biće omiljena meta protivnika.\nPentagon bi voleo da zameni M1 „abrams“, M2 „bredli“ i M109 „paladin“ za vozila s manjom potrošnjom goriva. Razmatraju se varijante hibridno-električnih tenkova, korišćenje vodonikovog goriva, ali teško da će ovi projekti doći na red za finansiranje pre 2030. godine.\nU maju je komandant Transportne komande SAD, general Daren Makdju, obraćajući se Komitetu za oružane snage Senata SAD, saopštio da u slučaju rata ne bi imao dovoljan broj brodova, transportnih aviona i vazdušnih pumpi za gorivo da prebaci veliku količinu tehnike i ljudi na bojno polje. Saobraćajnih sredstava nema dovoljno ni za prebacivanje ni za dalje opsluživanje armije u zoni borbenih dejstava.\nGeneral je izjavio da je maksimum za koji je sposoban vazdušni odred njegove komande da prebaci brigadu, na primer, u Severnu Koreju, na avionima S-5 i S-17, a jedna brigada za veliki ratni sukob nije dovoljna.\nŠto se tiče mornarice, šef Komiteta za oružane snage Džon Mekejn je naveo da Americi fali deset brodova koji bi u bilo koje vreme mogli da prevezu dve brigade spremne za borbena dejstva, kako je zacrtano u vojnim planovima SAD. Prosečna starost transportnih brodova SAD je 39 godina, a u poslednjih pet meseci manje od 60 odsto njih moglo bi da učestvuje u vojnim vežbama.\nI ne samo to, kako piše list „Brejking defens“, Transportna komanda nema planove u slučaju da transportni brodovi ili avioni budu uništeni.\nOve godine Pentagon namerava da lansira svoju logističku strategiju, a tokom 2017. i 2018. trebalo bi da budu održana terenska ispitivanja novih načina prevoza tereta i ljudi.\nU idealnim uslovima za logistiku bi trebalo da budu zadužena mobilna, teško uočljiva, robotizovana prevozna sredstva, manjih dimenzija, koja bi bilo teško uništiti.\nJedno od najbržih rešenja koje bi moglo da se izvede već sada, jeste „pametna“ automatizacija potrošnje električne energije.\nProblem je u tome, kako pišu sami Amerikanci, što će u slučaju sukoba s Rusijom ruska sredstva za radio-eleketronsku borbu „najverovatnije udariti po njihovim kanalima za vezu“, tako da će sve informacije i automatizacija potrošnje goriva postati besmisleni.\nJedno od rešenja moglo bi da bude smanjenje broja ljudi koji voze cisterne. Gubici žive snage u logističkim isporukama u Iraku 2003. godine i broj vozača koji su poginuli od mina na putevima Irana i Avganistana bili su lekcija. To bi moglo da se prevaziđe delimično automatizovanim konvojima, u kojima bespilotne cisterne prate vozilo kojim upravlja čovek na čelu kolone.\nIzlaz u slučaju velikog sukoba za sada se vidi samo u unajmljivanju transportnih brodova i aviona od drugih zemalja i angažovanje komercijalnih civilnih kompanija za prevoz vojske i tereta.


Lajčak: Vašingtonski dogovor nije sporazum niti je obavezujuć\nTanjug 12. januara 2021. 18:50\nBRISEL – Specijalni predstavnik EU za dijalog Beograda i Prištine, Miroslav Lajčak, kaže da je optimista kada je reč o saradnji sa novom administracijom u Vašingtonu po pitanju dijaloga Beograda i Prištine, ali i celog Zapadnog Balkana.\n”Otpitimističan sam pobodom nove admistracije u SAD, jer se vraćaju ljudi sa kojima je EU već radila i koji poznaju Zapadni Balkan. Njima ne moramo da objašanjavamo stvari o regionu i njegovoj evropskoj budućnosti. Oni su se već dokazali kao pouzdani partneri i za Zapadni Balkna i za EU”, kazao je Lajčak.\nOn je tokom video razgovora o ”Potencijalima saradnje EU i SAD na Zapadnom Balkanu” sa nemačkom ambasadorkom u Vašingtonu, Emili Heber, ocenio da ”tandem EU – SAD” nije dobro funkcionisao ”posebno u posednjih godinu dana” kada je reč, između ostalog, i o dijalogu Beograda i Prištine.\n”Bilo je jasno da postoje dva pristupa, a to nije bilo ono što je EU odlučila niti je to želela”, rekao je Lajčak.\nOn je dodao da je takva situacija dovela do ”konfuzije” u Beogradu i Prištini koji su, prema njegovim rečima, bili ”zbunjeni i nisu želeli da biraju između EU i SAD”.\n”Nedostatak bliske sradnje EU i SAD je gubitak za obe stane u procesu dijaloga”, ocenio je Lajčak.\nUpitan da oceni dogovoreno između Beograda i Prištine u Vašingtonu, uz posredovanje predsednika Donalda Trampa, Lajčak je rekao da u pitanju ”nije sporazum”, jer ne ispunjava kriterijume za to, već da je u pitanju ”politička deklaracija koja nije pravno obavezujuća”.\n”Ono što je potpisano nema impelmentacioni mehanizam i zavisi od dobre volje starana. Mi ne radim tako u Briselu. Radimo na jasnom sporazumu ko šta radi i kada”, naglasio je Lajčak.\nDodao je i da su SAD do sada bile ”dovoljno mudre” da se ne takmiče sa EU u liderstvu u procesima na Zapadnom Balkanu, već da joj daju podršku na putu evropskih integracija regiona.\n”U pitanju je kombinacija meke moći EU kroz evropsku perspektivu i direktan pristup SAD”, kayao je Lajčak.\nOn je zaključio da je sve što je pozitivno postignuto na Zapadnom Balkanu u posednjih 20 godina bio rezulat bliske saradnje EU i SAD i da će se takva uspešna politika nastaviti sa amninistracijom na čelu sa Džozefom Bajdenom.


Ministarka Dejanović: Inspekcija će kontrolisati poslodavce, majke imaju pravo da ne rade uveče\nNove izmene Zakona o radu nisu samo vezane za finansijsku podršku porodici već će dati neuporedivo veća ovlašćenja inspekcijama, rekla je u Priboju ministarka bez portfelja u Vladi RS zaduena za demografiju i populacionu politiku Slavica Đukić Dejanović.\nZakon o radu je vrlo korektan i spada u vrlo moderne evropske tekstove kada ih analizirate. Međutim naše inspekcijske službe a i negde strah majki i roditelja da ne izgube poziciju koju imaju često ih vraća korak nazad u nameri da usklade rad i roditeljstvo. Potrebno je zaštiti trudnice, porodilje i majke od diskriminacije na poslu, jer to nije dozvoljeno, navodi Đukić Dejanović.\nSve to stoji u zakonu i tu normativu ne treba menjati. Treba navići inspekcije i poslodavce na to, i to je jedan od zadataka kabineta na čijem sam čelu u Vladi", navodi ona.\nĐukić Dejanović: Više neće biti diskriminatorskog odnosa\nMinistarka Đukić Dejanović razgovarala je danas u Priboju, koji ima poražavajuću demografsku sliku sa tek 7 rođenih beba na hiljadu stanovnika i 14 umrlih osoba, o načinima kako da se uz nacionalne programe realizuju i lokalni za podsticanje nataliteta.\nOpština Priboj i sada iz skromnog lokalnog budžeta izdvaja 22 miliona dinara za stimulisanje materinstva,ali ta pomoć mora biti veća i sprovoditi se komplementarno sa nacionalnim programom polulacione politike, rekla je Đukić Dejanović.\nDejanović i najavila da će njeno ministarstvo obezbediti sredstva za bolji smeštaj najmlađih u vrtićima.\nDirektorka Predškolske ustanove Neven u Priboju Jasna Kojadinović istakla je da je trenutno u vrtićima ima 563 dece,što je više u odnosu na prethodne godine,a na listi čekanja je još 45 pribojskih mališana.


Sudeći po prethodnim rezultatima ove dve ekipe možda ''sarađuju'' - Sportske novosti\nNaslovna Fudbal 3 za 3 Sudeći po prethodnim rezultatima ove dve ekipe možda ”sarađuju”\nEkipe St. Truiden i KV Mechelen sastaće se ove subote, sa početkom od 18 sati i 30 minuta, a u pitanju je meč 32. kola belgijske Jupiler League.\nSt. Truiden je u dosadašnjem toku sezone odigrao 30 utakmica i pritom ostvario 8 pobeda, 8 remija i 14 poraza, zbog čega se u ovom trenutku nalazi na 15. poziciji sa 32 boda. U odnosu na pretposlednji Cercle Brugge koji se nalazi na mestu za baraž imaju 3 boda više, ali i 1 meč manje, koji bi trebalo da odigraju za četiri dana protiv poslednjeg Waasland-Beverena.\nŠto se tiče njihovog današnjeg protivnika, KV Mechelen je do sada odigrao 31 utakmicu i u ovom trenutku se nalazi na 10. poziciji. Sa ukupno 42 osvojena boda trenutno imaju samo 1 poen manje od pozicije koja vodi u baraž za Ligu Evrope.\nMeđusobne utakmice: St. Truiden – KV Mechelen (www.flashscore.com)\nOno što je najinteresantnije u vezi sa ovim ekipama jeste činjenica da su St. Truiden i KV Mechelen godinama unazad razmenjivali po 3 boda i praktično sarađivali po šemi ”3 za 3”. To je bio slučaj u regularnom toku sezone 2016-17, kao i u doigravanju za Ligu Evrope, a zatim i u sezonama 2017-18 i 2019-20 (kada su odradili i veliki prelaz u korist St. Truidena).\nS obzirom na to da je prva ovosezonska pobeda otišla u ruke KV Mechelena kao očekivan ishod danas se nameće trijumf St. Truidena po kvoti 2,85, ali vam savetujemo oprez s obzirom na to da su bodovi potrebni i jednima i drugima.\nPrethodni tekstNa poslednjih 7 susreta su postigli čak 31 gol!


UMEĆE SLUŠANJA – Šta da čitam?\nizdavač: Podgorica : Nova knjiga, Beograd, 2016.\nU ovoj knjizi Eriha Froma, čuvenog nemačkog socijalnog psihologa i humanističkog filozofa, konačno ga bliže upoznajemo i kao terapeuta. Knjiga je posthumno objavljena, nastala tako što su snimci autorovih predavanja, inervjua i seminara pretočeni u tekst.\nSam naslov implicira da je reč o autorovom pokušaju analize čovekove psihološke strukture, ponašanja, kao i pronalaženja načina da čovek prevaziđe “bolesti” modernog doba poput nesigurnosti, izolovanosti i bespomoćnosti.\nDa bi čitalac na pravi način razumeo knjigu, trebalo bi da shvati suštinu Fromovog učenja. Naime, From je u pokušaju analize čovekove ličnosti, otišao korak dalje od Frojda koji je smatrao da je čovek određen instiktivnim reakcijama. From nastoji da pokaže da je čovekovo okruženje takođe jako važno, kao i njegov karakter koji se formira kroz porodicu i društvo u kojem se nalazi. Ali, postavlja se pitanje: da li je čovek zdrav ukoliko je savršeno prilagođen bolesnom društvu?\nKritičar društva, Erih From, u ovoj knjizi je predstavljen kao pažljivi slušalac, čovek koji se duboko uživljava u probleme svojih pacijenata i pokušava da primenom raznih psihoanalitičkih tehnika pomogne čitaocu da “pronađe samog sebe”.\nGovoreći o povoljnim i nepovoljnim urođenim faktorima, autor se u jednom trenutku koristi i istorijskim ličnostima, pa tako na veoma slikovit način, poredeći Ruzvelta i Hitlera, objašnjava uticaj biofilije i nekrofilije na uspeh, odnosno neuspeh u lečenju.\nMada smo, kako primećuje From, na neki način određeni nužnostima društva kojem pripadamo, čovek ne treba da beži od slobode, jer bežeći od slobode žrtvuje svoju individualnost, a svoj identitet pronalazi u autoritarnim vođama, pripadnosti određenim grupama, saobražavanju društvenim obrascima. Kroz aktivan rad na sebi (ljubavlju i stvaranjem) i kritičkim odnosom prema svemu što ga okružuje, čovek stvara zdravo društvo, a po Fromu bez zdravog društva nema zdravog pojedinca i to su dve uzajamno povezane i uslovljene kategorije.\n“Kritičko razmišljanje je jedino oružje i odbrana koje čovek može da primeni protiv opasnosti života. Ako ne razmišljam kritički onda sam zaista podložan svim uticajima, svim predlozima, svim greškama, svim lažima koje se šire, a kojima me idoktriniraju od prvog dana. Čovek ne može biti slobodan, ne može pripadati sebi, ne može se nalaziti u centru svog bića ako ne razmišlja kritički i, ako mogu tako da kažem, cinično.”


Kao velikom fanu dobrih konferencija i širenju pozitivnih ideja, drago mi je da su u našu zemlju, nakon TEDx konferencija, došli događaji poput Incitement, CreativeMornings, 99U… Prošlog petka imala sam tu čast da prisustvujem prvoj 99U konferenciji lokalnog tipa. Prema rečima nosioca licence 99U local: Belgrade, Nenada Ivanovića, Beograd je jedan u nizu selektovanih gradova koji je dobio tu čast da se u njemu održi prvi u nizu licenciranih lokalnih 99U događaja. Glavna konferencija se održava u Njujorku i njena misija je da publici ponudi ideje, ali ne u smislu inspiracije, već kako da ih realizuju. Akcenat je na načinu realizacije uspešnih ideja. Da bismo ideje pretočili u dela svakodnevno moramo delati, eksperimentisati, grešiti, i učiti. U prilog tome govori i slogan konferencije „Make ideas happen“. 🙂\nBeogradskoj publici su se svojim dvadesetominutnim govorima predstavili: Mirko Topalski, Slobodan Trkulja i Stella Karl Ćosić.\nMirko Topalski se nalazi, već čitavu deceniju, na čelu svetski poznatog studija za kreiranje HOPA video igara Eipix Entertainment. Svoje izlaganje na konferenciji je započeo konstatacijom da od kad zna za sebe da je želeo da se bavi kreiranjem video igara. U svom izlaganju Mirko se osvrnuo na deset ključnih faza kreiranja video igara i obrazložio svaku od njih. Prisutnima je naglasio da je veoma važno da na vreme shvate šta je to što žele da rade i da je bitno da to bude nešto što će s ljubavlju raditi svakog dana. Zatim sledi zanimljiviji i naporniji deo, koji podrazumeva da konstantno planirate, radite i pametno grešite. Poenta leži u tome da svoj fokus usmerite na ono što vam može omogućiti da učite na svakom koraku, jer uspeh je posledica sposobnosti da pronađete pravu informaciju, u obilju onih koje vam se nude, i da se povežete sa pravim ljudima u industriji koja nas zanima. Budite odani svojoj ideji, radu i ne zaboravite da je konformizam smrt uspeha. Idealno radno mesto ne postoji, ono se jedino može stvoriti našim zalaganjem i delima.\nMuzičar, Slobodan Trkulja, je svoju priču započeo osvrtom na svoj dosadašnji razvojni put. Na jako zabavan i šaljiv način osvrnuo se na svoju dosadašnju umetničku karijeru (Slobodan zna da svira 15 instrumenata, a nikada nije završio muzičku školu) s namerom da prisutnima ukaže na to da u radu uvek treba stremiti visokim ciljevima, kao što nikad ne treba zaboraviti zašto ste nešto počeli da radite. Mnogo mi se dopala njegova konstatacija o „kućnom geniju“, koja se odnosila na one koji stvaraju, a čekaju da ih drugi pronađu i prepoznaju kao umetnike, umesto da se bore za to da svet prepozna kvalitet njihove umetnosti.\n„Tvoja umetnost je tvoja odgovornost i zato pazi šta ćeš učiniti s njom“, je jedna od Slobodanovih konstatacija sa kojom se u potpunosti slažem, naročito ako se osvrnemo na umetničku scenu kod nas. Često se mogu čuti kukanja kako je teško danas biti umetnik (a pitam se kada je bilo lako?!). Moje pitanje takvima je šta su oni učinili kako bi popularizovali svoju umetnost i koliko su se borili za svoje mesto pod „umetničkim Suncem“?\nPrema Slobodanovim rečima radost i uživanje u kreiranju je najbolja stvar koja se umetniku može desiti u životu. Ključ uspeha leži u tome da radimo stvari koje NAS inspirišu, a ne nekog drugog i ne zato što je trend trenutno takav kakav je. U svom izlaganju je pomenuo i humanitarni koncert koji je održao zarad pomoći ljudima koji su bili pogođeni prošlogodišnjim poplavama. Nije imao sredstava da pokrene priču, ali nije odustao. Rešenje je na kraju našao, kao i pomoć pravih ljudi.\nVažno je učiti, jer što više učimo, više postižemo. U znanju je moć i zato je potrebno usavršavati očekivane i neočekivane veštine u oblasti koja nas zanima.\nStella Karl Ćosić je nakon višegodišnjeg rada u različitim agencijama i kompanijama, pre pet godina osnovala sopstvenu agenciju Motiv tim, koja drugima pomaže da njihove ideje postanu realnost. Svoje obraćanje publici započela je pitanjem; „Koliko je prisutnih danas zapisalo svoje ideje na papir?“, a nakon znatnog broja podignutih ruku u sali, postavila je još jedno pitanje: „Zašto ste zapisali baš te ideje, a ne neke druge?“\nRazvojni put svakog od nas počinje stavljanjem ideja na papir, ali ne bilo kakvih ideja, već onih koje su deo naših interesovanja. Da bismo definisali pravu ideju moramo sebi da postavimo moćna i konkretna pitanja, ona pitanja na koja nije lako odgovoriti. Moramo definisati svoje prioritete, a da bismo ih odredili moramo eliminisati ometače, zbog koji ne vidimo jasno svoje misli. Nakon fokusiranog određivanja prioriteta, potrebno je sačiniti plan realizacije ideja, a prisustvom i podrškom pravih ljudi samo nebo je granica.\n*Rad ove dinamične i mlade ekipe, koja je organizovala konferenciju, možete pratiti ovde, a pogledajte i jednu od njihovih akcija koja je prethodila 99U local konferenciji:\n*Jedan od meni omiljenih govora sa 99U konferencije, koji je posvećen storytellingu, možete pogledati u tekstu ovde.\nTagovi: konferencija, kreativnost, Mirko Topalski, promene, Slobodan Trkulja, Stella Karl Cosic, storytelling, U99, U99 local Belgrade